КИМДИР ИЙМОН, КИМДИР ҲАМЁН ДАРДИДА\nМаълумки, мамлакатимизда коронавирус аниқлангани ортидан карантин ҳолати жорий этилди. Натижада айрим ваҳимакаш одамлар томонидан озиқ-овқат маҳсулотлари ва кундалик истеъмол товарларини жамғариш ҳолатлари кўпайди.\nБундан айрим инсофсиз "ишбилармон"лар фойдаланиб, озиқ-овқат маҳсулотлари нархини оширишга урингани ҳам бор гап. Аммо бизда бундай худбин, фақат ўзини кўрадиган кишилардан кўра, савобталаб, қийин вазиятда ўзгаларга ёрдам беришга ҳаракат қиладиган кишилар кўп.\nБугун кўплаб саховатпеша инсонлар, тадбиркорлар томонидан эҳтиёж юқори бўлган маҳсулотлар, буюмларни аҳолига бепул тарқатиш, арзонлаштирилган нархларда сотиш одатий ҳолга айланиб улгурдики, натижада бозордаги нарх-наво кўтарилишининг ҳам олди олинмоқда.\nАна шундай акциялардан бири 25 март куни Қарши шаҳридаги озиқ-овқат маҳсулотлари билан савдо қилувчи йирик супермаркетлардан бирида ташкил этилди. Шу куни бу ерда соат 10 дан кечки 22 га қадар барча турдаги қишлоқ хўжалиги маҳсулотлари 30 фоиз арзонлаштирилган нархда сотилди.\nАкция ўтказилиши ҳақида бир неча кун давомида турли ижтимоий тармоқлар орқали эълон бериб боргани тадбиркорнинг бу ишни сидқидилдан амалга оширганини кўрсатади.\nҚамашилик тадбиркор Д.Назаров эса бугунги кунда энг талабгир бўлган буюм - тиббий ниқобларни бепул тарқатди. Кун давомида ҳудуддаги "Қамаши файз" деҳқон (озиқ-овқат) бозорига келган ҳар бир харидор ва сотувчи бепул тиббий ниқоб ва бир марталик нам салфеткаларга эга бўлишди.\nКасби тумани марказида эса озиқ-овқат маҳсулотлари сезиларли равишда арзонлаштирилган махсус расталар ташкил этилди. Бош прокуратура ҳузуридаги иқтисодий жиноятларга қарши курашиш департаменти ҳамда Фермер, деҳқон хўжаликлари ва томорқа ер эгалари кенгаши туман бўлими ташаббуси билан ташкил этилган ушбу расталарда ҳудуддаги саховатпеша фермер хўжаликлари қишлоқ хўжалиги маҳсулотларини сезиларли даражада арзон нархларда сотишмоқда.\nМисол учун, ушбу расталардан мол гўштини 20 минг сўмдан, картошкани 3300, пиёзни 1500, тухумни 500 сўмдан қиммат бўлмаган нархларда харид қилиш мумкин.\nШу билан биргаликда, вилоят давлат солиқ бошқармаси, вилоят прокуратураси ва бошқа масъул органлар томонидан деҳқон бозорларида нарх-наво сунъий равишда оширилишининг олдини олиш борасида ҳам тизимли назорат ва тарғибот тадбирлари амалга оширилмоқда.\nВилоятимиздаги барча деҳқон бозорларида ушбу органларнинг ишонч телефонлари рақамлари кўрсатилган махсус пешлавҳалар илиб чиқилган. Фуқаролар нархни сунъий равишда ошираётган сотувчи ҳақида дарҳол ушбу рақамлар орқали тегишли органга хабар бериш имкониятига эга.\nЖумладан, Давлат солиқ қўмитаси ахборот хизмати томонидан эълон қилинган маълумотга кўра, мамлакатимизда карантин ҳолати жорий этилган дастлабки икки куннинг ўзида қўмита ишонч телефонларига Қашқадарё вилоятида яшовчи 64 нафар фуқародан, вилоят давлат солиқ бошқармаси ишонч телефонларига эса 33 нафар фуқародан нарх-навонинг кўтарилиши юзасидан мурожаатлар келиб тушган. Ҳар бир мурожаат юзасидан давлат солиқ хизмати ходимлари ва ишчи гуруҳ аъзолари томонидан ўрганишлар ташкил этилган.\nМазкур ҳолатлар бўйича тегишли чоралар кўрилиб, тушунтириш ишлари олиб борилмоқда.


Афғонистон футбол жамоасига 2013 йилги Fair Play мукофоти берилди\nХалқаро футбол федерациялари уюшмаси – ФИФА 2013 йилги Fair Play мукофотини Афғонистон миллий терма жамоасига берди. Мукофот 13 январь куни Цюрих шаҳрида ўтказилган тантанали маросимда Афғонистон Футбол федерацияси расмийларига топширилди.\nАфғонистонлик футбол ишқибозлари, спортчилар ва ҳукумат расмийлари ФИФАнинг нуфузли халқаро мукофоти Афғонистонда тинчлик ва бирликни тарғиб қилган футбол бўйича миллий терма жамоага берилганини олқишладилар.\nФутбол бўйича Афғонистон миллий терма жамоаси мураббийи Ҳумоюн Каргар 14 январь куни Озодликка ФИФА нинг Fair Play (Ҳалол ўйин учун) мукофоти ўз жамоасига топширилганини “тарихий ютуқ” дея атади.\n- Узоқ йиллар уруш ҳаракатлари давом этганига қарамай, маросимда Афғонистон муҳим ғалабани қўлга киритишга муваффақ бўлди. Ҳатто кўп йиллардан бери ФИФА га аъзо бўлган мамлакатлар ҳам бу мукофотга сазовор бўлмаган, деди Афғонистон миллий терма жамоаси мураббийси.\nШунингдек, Каргар футбол ўйини Афғонистонга ватанпарварлик ғурури ва бирликни келтирганини қўшимча қилди.\nПойтахт Кобулда яшайдиган Қудратилла ФИФА мукофотининг футбол бўйича Афғонистон миллий терма жамоасига топширилиши мамлакатнинг яқин келажакда катта ютуқларни қўлга киритишидан далолат эканини айтди.\nFair Play қўмитаси аъзоси Токио Сексвелл Афғонистон футбол федерацияси мамлакатда футболни ривожлантириш учун катта ишларни амалга оширгани ва инфратузилма барпо этганини алоҳида таъкидлади.\n2012 йилда Ўзбекистон Футбол Федерацияси ҳам илк бор ФИФАнинг Fair Play мукофотига сазовор бўлган эди.


19 май 2021, Тошкент вақти: 08:39\n24 сентябрь куни Тошкентдаги собиқ “Ипподром”¸ ҳозирги “Чилонзор буюм савдо комплекси”да прокуратура ходимлари кенг кўламли текширув бошлади. Озодликка бу ҳақда хабар қилган савдогарларга кўра, текширув жараëнида бозордаги омборхона ва айрим дўконлар муҳрланган. Бош прокуратура маълумотига кўра, ушбу текширув пиёз можароси боис ҳибсга олинган бозорқўмлар иши доирасида бўлиб, жараëннинг тадбиркорлар фаолиятига халақит бермаслиги таъминланмоқда.\nОзодликка боғланган савдогарларга кўра, 24 сентябрь куни кечқурун “Чилонзор буюм савдо комплекси”даги савдо қилувчи тадбиркорлар бирма-бир сўроққа чақиртирилган.\n“Кеча соат 5 ларда бошланди. Прокуратурадан битта группа бўлиб келишган. Ипподромдаги ҳаммани чақиришаяпти. Мен соат 7 га яқин бордим. Аввал оғзаки савол-жавоб қилди. Кейин ёзма равишда¸ аввалдан ёзилган саволларни беришди. Шуларни тўлдириб бердим. Улар қонуний ишлаяпсанми? Ҳужжатларинг борми? Бозор маъмуриятига тўланадиган тўловлар учун квитанция оласанми? Омборхоналардан фойдаланиш учун шартнома борми?, деб сўрашди. Кейин шу саволларга ёзма равишда жавоб бердим”, дейди терговга оид маълумотларни очиқлаш оқибатидан чўчиб¸ шахси сир қолишини сўраган тадбиркор.\nҲужжатсизлар дўконини очмади..\nАйни бозорда савдо қиладиган бошқа бир тадбиркор¸ 24-25 сентябрь кунлари бозордаги айрим дўконларнинг ишламаëтганини билдирди.\n“Ҳужжатида озгина муаммоси борларнинг дўконини печатлаб қўйишди. Складларни ҳам печатлашган. Патентсиз ишлаётганларнинг товарларини мусодара қилишни бошлашган. Ипподромдан ташқари ёнимиздаги Бешқўрғон бозорида ҳам дўконларини печатлашган. Складга товар қўйиш учун шартномаси йўқлар ҳам бугун дўконларини очишмади. Уларнинг складдаги товарларини мусодара қилишаяпти. Ҳали ҳамма бозорчини сўроқ қилишмади. Бугун ҳам сўроқ бераётганлар бор”, деди савдогар йигит.\nОзодликка боғланган тадбиркорлар прокуратура ходимлари ëзма жавоб беришни талаб қилган сўроқнома нусхасини юборди. Матндан бозордаги тадбиркорларни Ўзбекистон Бош прокуратураси Уюшган жиноятчилик ва коррупцияга қарши курашиш бошқармасининг тергов гуруҳи сўроқ қилаëтгани аëн бўлади. Сўроқномадаги аксар саволлар тадбиркорларнинг “Чилонзор буюм савдо комплекси”даги омборхоналардан қандай фойдаланиб келаётганига оиддир.\nПрокуратура қилган ёзма савол-жавобнинг Озодликдаги\nнусхасида тадбиркор йигит бозор омборхонасида юк сақлаш учун ижара шартномаси тузмаган ҳолда, икки йилдан бери омборхона қўриқчиларидан бири билан келишиб, товарларини омборхонада сақлаб келганига иқрор бўлган.\nОзодлик боғланган савдогарларнинг айтишича¸ “Чилонзор буюм савдо комплекси”да жами 15 та омборхона бор.\n“Ипподром бозоридаги 15 та складга жами тахминан 500 та тадбиркор товарини қўяди. Кейин кўпчилик қўшни Дўстлик, Бек Барака, Бешқўрғон бозорлари омборхоналарига қўяди. Айримлар бозор яқинидаги хонадонлар билан келишиб, олган. Хонадон эгалари уйининг битта хонасини келишилган нархга бозорчиларга ижарага беради. Бу бозор складидан арзон тушади", дейди савдогар йигит Озодлик билан суҳбатда.\nЎзбекистон Бош прокуратураси мулозимининг Озодликка айтишича, “Чилонзор буюм савдо комплекси”даги текширув "пиёз можароси бўйича жавобгарликка тортилган бозорқўмлар иши доирасидаги қисқа текширув бўлиб, текширишни бозор маъмурияти ва тадбиркорларнинг савдо-сотиқ фаолиятига халақит бермаган ҳолда ўтказиш чоралари кўрилган".\nАйни пайтда мулозим тадбиркорларнинг товарлари мусодара қилиниш ҳолатини инкор қилиб, текширув фақат бозор омборхоналари фаолиятини текширишга қаратилганини таъкидлади.\nБош прокуратура мулозимига кўра, бозорлар раҳбарлари, жумладан, “Чилонзор буюм савдо комплекси” раҳбари давлат заҳирасидаги пиёзнинг чириб кетгани учун очилган жиноят иш доирасида қўлга олинган.


www.gazalkent.uz (@Gazalkent_News) - E’lon #2460\n@Gazalkent_Admin ✍ ✅\nга телеграм орқали ёзинг\n17 Mar 2019, 18:29 (621 kun oldin)\nНаврўз – тарих чиғириғидан омон ўтган улуғ айём\nДиёримизда жонланиш ва яшариш фасли баҳор кезмоқда. Муборак ва қутлуғ айём Наврўзи олам яқинлашмоқда. Завқу шавққа тўла онлар.\nАжойиб палла. Азал-азалдан бизда бундай улуғ айёмга нисбатан эътибор, ҳурмат ва эҳтиром ҳисси шаклланган. Миллий қадимий ва навқирон байрамларимиздан бири бўлмиш Наврўз истиқлол йилларида халқимизнинг ифтихорига айланиб улгурди. Уни таърифлашнинг мавриди келганида, осмон қоғоз, қуёш довот бўлса-да, камлик қилади.\nНаврўз умумхалқ юртдошларимизга кўтаринки руҳ бағишлайди, уларни эзгулик ва бунёдкорликка ундайди. Қиш изғиринларидан чарчаган кўнгиллар шу тантаналардан ором олиб, кейинги қизғин иш мавсумига маҳкам бел боғлайди. Болажонлар, ёш йигиту қизлар жам бўлишиб, турли хил халқ ўйинларини ўйнашади, болаликнинг беғубор дамларидан ором олишади.\nМинг йиллар аввал яратилган кўҳна манбаларда ҳам Наврўз тарихи тўғрисида гап кетар экан, бир-биридан ғаройиб афсоналар, ривоятлар эсланади. Чиндан ҳам Наврўз кўз илғамас даражада қадимий ва афсонавийдир. Фақат бир нарса аниқ: бу айём Шарқ мамлакатларида азал-азалдан Янги йил байрами сифатида катта шодиёналар билан нишонланиб келинади.\nАлишер Навоийнинг бир ғазалида Наврўзда кун билан туннинг баробарлашувига шундай ишора қилинади:\nВасли аро кўрдум, тенг емиш бўйию сочи,\nТун – кун тенг экан, зоир ўлур болди чу Наврўз.\nУнга кўра, висолига эришгач кўрдимки, маҳбубамнинг бўйи билан сочи Наврўздаги кеча ва кундуз каби тенг экан.\nТарих давомида халқимиз ўзидан, ўзлигидан кечмаганидай, табаррук миллий айёмидан сира воз кечмаган: таъқиб-у таҳдидларга қарамай одамлар орасидаги уни қаршилашга бўлган хоҳиш алангасини сусайтира олишмаган. Яширин тарзда бу анъаналар давом этиб, авлоддан-авлодга ўтиб келган. Наврўз – маҳаллаларда, қишлоқлар, хонадонларнинг тор доирасида бўлса-да, эъзоз топган. Одамлар қалбидан Наврўз байрамини нишонлашга бўлган руҳият сўнмасдан, эл ардоғида қадрдон амаллари унутилмасдан яшаб келган.\nАйтиш керакки, барчамизнинг энг улуғ ва энг азиз байрамимиз Мустақиллик айёми ва табиат ато этган Наврўзи олам ўртасида қандайдир узвийлик ришталари борга ўхшайди. Бири она табиатнинг, иккинчиси жамиятимизнинг тантанаси, улуғвор байрами ҳисобланади. Наврўз тантаналарини юқори даражада нишонлаш учун катта эътибор қаратилмоқдаки, зеро, Наврўз минг-минг йиллар оша элларни элларга, дилларни дилларга ошуфта этгувчи халқона байрам сифатида ўз тарихий аҳамиятини сақлаб қолмоқда.\nБайрам арафасида кўчалару хиёбонларга экилган гул ва дарахт кўчатлари, истиқлол, баҳор ва Наврўзни улуғловчи ранг-баранг паннолар юртимиз аҳлига кўтаринки руҳ, байрам кайфиятини бахш этмоқда.\nНаврўз байрами навқирон келажак авлод онгида ҳам юксак ва муқаддас маънавий инсоний ғоялар, пок-беғубор орзу-умидлар билан шаклланиб, ривож топмоқда. Бу юксак тараққиётнинг ёрқин келажагидан далолатдир.\nНаврўз... Тарих чиғириғидан “омон” ўтган буюк ва улуғ айём. Яна бир бор озод ва обод юртимга хуш келдинг Наврўзим!\nИлоё, юртимиз остонасини ҳатлашга тараддуд кўраётган, янги кун – Наврўзи оламнинг бу йилги қадами ҳам қутлуғ келсин!


Туркманистонда газ, электр энергия ва сувга имтиёзларни бекор қилиш таклиф қилинди\n20:09 / 14.09.2016\nТуркманистон оқсоқоллар кенгаши иштирокчилари 14 сентябрдаги йиғилишда мамлакатда табиий газ, электр энергия ва сувдан бепул фойдаланишни бекор қилишни таклиф қилишди, деб хабар бермоқда РИА “Новости” ахборот агентлиги.\nЙиғилишда чиққанлар Туркманистон президенти Гурбангули Бердимухамедовга юзланиб, мамлакатда мавжуд бўлган имтиёзларни қайта кўриб чиқиш ва табиий газ, электр энергия ва сувдан бепул фойдаланишни бекор қилишга чақиришди.\nДавлат томонидан фуқароларига тақдим қилинадиган бу имтиёзга қарши чиқаётганлар ўз қарашларини мамлакат аҳолисининг моддий фаровонлиги анча ошгани, бундай имтиёзларнинг мавжудлиги эса мамлакатда бозор ислоҳотларини ўтказишни мураккаблаштириши билан тушунтирдилар.\nТуркманистон президенти йиғилишга якун ясаркан, бу масалага мулоҳаза юритиб ва босиқлик билан ёндашиш кераклигини айтди. Унинг фикрича, давлат аҳолига имтиёзлар тақдим қилишдан ташқари, табиий бойликларни асраб-авайлаб сарф қилиш ва уларни кейинги авлодлар учун сақлаб қолиш лозимлигини айтди. Бердимухамедов ҳукуматга бу масалани яхшилаб ўрганиб, тегишли қарорни тайёрлашни буюрди.\nВидео: Туркманистон президенти набираси билан рэп куйлади\nОчилбой Раматов Туркманистон президенти билан музокаралар ўтказди\n13:30 / 29.06.2018\nШавкат Мирзиёев август ойида Туркманистонга бориши мумкин\n10:14 / 29.06.2018


Марказий сайлов комиссиясида тайёргарлик билан боғлиқ масалалар кўриб чиқилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Марказий сайлов комиссиясида тайёргарлик билан боғлиқ масалалар кўриб чиқилди\t17:55, 01 декабрь\t1 декабрь куни Марказий сайлов комиссиясининг мажлиси бўлиб ўтди. Видеоконференцалоқа шаклида ўтказилган тадбирда Ўзбекистон Республикаси Президенти сайловини ўтказувчи округ сайлов комиссиялари аъзолари, сиёсий партиялар вакиллари, халқаро кузатувчилар ва оммавий ахборот воситалари ходимлари иштирок этди.\nМажлисда сайловга тайёргарлик кўриш ва уни ўтказиш билан боғлиқ масалалар кўриб чиқилди. Хусусан, сайлов округлари ва участкаларида хавфсизликни таъминлаш, сайлов комиссияларининг сайлов куни ишлаши учун зарур шарт-шароитлар яратиш бўйича амалга оширилаётган ишлар юзасидан тегишли вазирлик ва идоралар вакилларининг ахборотлари тингланди.\n5-Навоий ва 10-Тошкент вилоят округ сайлов комиссиялари раислари сайловга тайёргарлик кўриш бўйича олиб борилаётган ишлар ҳақида маълумот берди.\nЙиғилишда халқаро ташкилотлар ва хорижий давлатлар кузатувчиларини, маҳаллий ва хорижий оммавий ахборот воситалари вакилларини аккредитация қилиш масаласи ҳам кўриб чиқилди.\nМажлисда Марказий сайлов комиссияси ваколатига тааллуқли бошқа масалалар ҳам муҳокама қилиниб, улар юзасидан қарорлар қабул қилинди.


"Вест Ҳэм" Эменикенинг трансфери ҳақида эълон қилди - Спорт UZ - Скачать музыку бесплатно новинки музыки 2016-2017\n"Вест Ҳэм" жамоаси "Фенербахче" клуби ҳужумчи Эммануэль Эменикени ўз сафига қўшиб олди. Бу ҳақда клуб расмий сайтида эълон қилинган. Маълум қилинишича, нигериялик футболчи мавсум янунига қадар "болғачилар" сафида ижара асосида тўп суради. Келишувнинг молиявий шартлари маълум қилинмаган. 28 ёшли футболчи сўнгги олти ой давомида БААнинг "Ал Айн" шарафини ҳимоя қилган ва 11 ўйинда еттита гол уришга муваффақ бўлган. - деб хабар бермоқда Stadion.uz нашри.


Жан Пол Сартр. Маҳбус (ҳикоя) | www.ziyouz.uz\nБош саҳифа Жаҳон насри онлайн антологиясиЖан Пол Сартр (1905-1980; Франция)Жан Пол Сартр. Маҳбус (ҳикоя)\nШу алфозда уч соатча турдик, силлам қуриб меровланиб қолдим, бошим ғувиллай бошлади. Бироқ хона иссиқ эди, бир неча кун совуқда қолганимизданми, ҳарқалай, бу ерда жон сақласа бўларди. Соқчилар маҳбусларни битта-битта столнинг олдига олиб келишди. Ўтирган ўша тўрт кимса улардан бирма-бир исм-шарифи ва касбини сўрайди. Бошқа нарса уларни деярли қизиқтирмайди чамаси, аммо гоҳи-гоҳида: «Ўқ-дори ўғирлаганларга қўшилганмидинг?» ёки «Учинчи куни эрталаб қаэрда эдинг, нима қилдинг?» дея савол бериб қўяди. Жавобини эшитиб ҳам ўтирмайди ё ўзларини эшитмаганга олади, атрофга бепарво қараб қўяди-да, кейин ёзишга тушиб кетади. Томдан байналминал бригадага хизмат қилганинг ростми, деб сўрашади. Бўйин товлашнинг фойдаси йўқ — улар аллақачон Томнинг камзул чўнтагидан ҳужжатларини олиб қўйишган. Хуандан ҳеч нима сўрашмадиям, бироқ у исмини айтган ҳамоно тез-тез бир нималарни ёзишди.\n— Сизнинг исмингиз Пабло Иббиэтами?\n— Рамон Грис қаэрга яширинган?\n— Стейнбок, Иббиэта, Мирбал.\n— Стейнбок… Стейнбок… А-ҳа, мана. Сиз отишга ҳукм этилгансиз. Ҳукм эртага эрталаб ижро этилади.\n— Ҳақиқатдан, — дедим мен. — бироқ болани… нега?… Аблаҳлар!\n— Айтинг-чи… бу… ўшанда қаттиқ оғрийдими… узоқ давом этадими?\n— Қайси бу… ўшанда… Йўқ, жуда тез ўтиб кетади, — деди белгиялик меҳрибон оҳангда. Кўринишидан у пул тўлаган беморни тинчлантираётган докторга ўхшарди.\n— Мен эшитган эдимки… менга айтишганди… баъзан… биринчи\nмарта отишганда… чиқмайди деб.\n—Йўқ, бу ақлга сиғмайди. Мен охиригача туриб беришни хоҳлайман, бироқ мен… жуда бўлмаганда билишим керак… Демак, шундай… бироздан кейин бизни ҳовлига олиб чиқишади. Бу ифлослар рўпарамизда саф тортишади. Сенинг-ча, улар нечта бўлиши мумкин?\n—Худди тушингда босинқирагандай, — давом этди Том. —Бир нимани ўйламоқчи бўласан, хаёлинг ҳам жойида, фикрлай бошлайсан, яна бир дақиқадан сўнг тубига етадигандайсан, бироқ кейин ҳаммаси қаёққадир ғойиб бўлади, йўқолади. Ўзимга ўзим: «Кейин-чи? Кейин ҳеч нима қолмайди», дейман. Бироқ бунинг нималигини мен тушунмайман. Гоҳо шундай туюладики, мен қарийб ҳаммасига тушуниб етдим… бироқ шу лаҳзада бари барбод бўлади, оғриқ, ўқлар… милтиқларнинг қаторасига отаётгани кўз олдимга келади. Мен материалистман, қасам ичишим мумкин, менга ишон, ақлим жойида, бироқ ҳушимни сира йиғиб ололмаяпман. Кўзимга ўзимнинг жонсиз жасадим кўринаяпти, бу унча қийин эмас, аммо кўриб турган Менман, мурдага қараб турган кўзлар ҳам Менинг кўзларим. Энди ўзимни ҳеч нимани кўрмаётганимга, эшитмаётганимга ишонтирмоқчи бўлаяпман, ҳаёт эса давом этаверади. Бироқ бизлар бемалол фикрлаш учун яратилмаганмиз. Биласанми, бир неча оқшом киприк қоқмай тонгларни оттирганман, ниманидир кутганман. Бироқ эрта тонгда бизни кутаётган кўргулик, Пабло, буткул бошқа нарса. У орқадан келаётир, унга қарши туришнинг ҳеч бир иложи йўқ.\nУ жим бўлди… Орадан бироз ўтгач, Том менинг қўлимдан ушлаб, чет термулиб турган кўйи деди:\n—Пабло, мен ўзимдан ўзим сўрайман… ҳар дақиқада ўзимдан сўрайман: наҳотки биз изсиз йўқ бўлиб кетсак?\n— Дўстларим, — деди у. —Мен ўзимга шундай бир вазифани олмоқчиман, агар ҳарбий маҳкама қарши бўлмаса, албатта. Сизга ўзингиз қадрлайдиган одамларга бир неча сўз айтиш учун имкон бермоқчиман…\n— Сенинг исм-шарифинг Иббиэтами?\n—Ё сен отиласан ёки у. Агар унинг қаэрдалигини айтсанг тирик қоласан.\n—Гриснинг ҳозир қаэрдалигини билмайман, — жавоб қилдим мен, —эҳтимол Мадриддадир.\n—Ҳа, мен унинг қаэрдалигини биламан, — дедим. —Грис қабристонга яширинган. Бирор лаҳаднинг ичида ёки қоровулнинг уйчасида бўлиши керак.\nУ гапирмади, елкаларини учирди, холос. Аскарлар мени олиб чиқиб кетишди. Катта ҳовлида юз чоқли маҳбус: қариялар, болалар тўдалашиб туришарди. Нима бўлаётганига ақлим етмай, ҳовли ўртасидаги гулзор атрофида санқий бошладим. Чошгоҳда бизни ошхонага олиб киришди. Икки-уч киши мен билан гаплашмоқчи бўлди. Афтидан, бизлар таниш эдик, бироқ мен орага гап қўшмадим: қаэрданман, нималар бўляпти—тушунолмаётгандим. Кечқурун ҳовлига яна бир тўда маҳбусларни ҳайдаб киритишди. Улар орасида новвой Гарсиани танидим. У мени кўриб қичқирди:\n—Бугун эрталаб. Ўзи аҳмоқлик қилди-да. Чоршанба куни жаҳл устида укаси билан уришиб қолиб, унинг уйидан чиқиб кетди. Яширинишга ёрдам берадиган сонмингта эди, бироқ у ҳеч кимга зиёним тегмасин, деди чамаси. Менга: «Ибиэтанинг уйига яширинсам бўларди, бироқ уни ҳибсга олишибди, қабристонга бекинаман», деди.\n← Аввалги Аввалги Габриэль Гарсиа Маркес. Атиргулнинг тикони (ҳикоя)\nКейинги → Кейинги: Анор. Қизил лимузин (ҳикоя)


Мустақил ҳамширалик фаолиятни амалга оширишга қўйиладиган талаблар белгиланди — QWERT.UZ\nОпубликовано Сентябрь 19, 2021 автором qwert.uz\nМазкур фаолиятни амалга ошириш тартиби тўғрисидаги низом тасдиқланди.\nФото: Тошкент вилояти ҳокимлигиАввалроқ, ҳамширалик иши ўзини ўзи банд қилувчи фаолият турлари рўйхатига киритилгани ҳамда унга қўйилган бир қатор талаблар ҳақида хабар бергандик — деб бу хақда «UzNews.uz» нашри хабар беради.\nҲукумат қарори билан мазкур фаолиятни амалга ошириш тартиби тўғрисидаги низом тасдиқланди.\nНизомга кўра, ҳамширалик фаолиятни амалга ошириш учун ҳамшира махсус мобиль илова ёки солиқ тўловчининг шахсий кабинети орқали ёхуд давлат солиқ хизмати органига келган ҳолда рўйхатдан ўтади.\nШундан сўнг, ҳамширага маълумотнома расмийлаштирилиб, шу асосда Соғлиқни сақлаш вазирлигининг ахборот дастурида рўйхатдан ўтади ҳамда мустақил ҳамшира сифатида фаолиятини бошлайди.\nҚайд этилишича, мустақил ҳамшира ахборот дастурида маълумотларни бевосита ўзи киритиши ёки туман (шаҳар) кўп тармоқли марказий поликлиникаларига келган ҳолда ахборот дастурида рўйхатдан ўтиши мумкин.\nБунда малака тўғрисидаги сертификат бўлиши талаб этилади, мустақил ҳамшира таълим ташкилотини тугатганига 3 йил бўлмаган тақдирда ушбу сертификат талаб этилмайди.\nСўровнома тўлдирилгандан сўнг мазкур фаолият билан шуғулланиш имконини берувчи гувоҳнома автоматик тарзда расмийлаштирилади. Гувоҳнома чекланмаган муддатга берилиб, уни расмийлаштиришда ҳақ ундирилмайди.\nНизомда келтирилишича, мустақил ҳамширанинг шифокор кўрсатмасисиз ҳамда унинг тавсияси асосида аҳолига мустақил тиббий маслаҳат ва муолажаларни бажариш бўйича ҳуқуқлари белгиланди.\nШунингдек, мустақил ҳамширага стерилизация қилиниши талаб этиладиган тиббий буюмлардан фойдаланган ҳолда аҳолига тиббий муолажаларини бажаришига, дори воситалари қабул қилишда ножўя таъсир ҳолатини аниқлаш мақсадида қўйилган синама ҳолатини баҳолашга рухсат этилмайди.\nМустақил ҳамшира фаолиятни амалга оширишдаги ҳаракатлари (ҳаракатсизлиги) учун шахсан жавобгар ҳисобланади.\nМаълумот учун, мазкур фаолият билан шуғулламоқчи бўлган ҳамширалар давлат ёки нодавлат тиббиёт ташкилотида ишламайдиган бўлиши керак.\nQon bosimini bir zumda tushiruvchi 10 ta tabiiy mahsulot\nСеверный флот сообщил подробности спасения судна от пиратов


Турмушнинг мушти гурзидек нозик елкаларга оғир ботмоқда. Оила остонаси қаттиқ. Энди инжиқлик ва эркаликларга ўрин йўқ.\nБугун ёш қизалоқнинг гул елкасига масъулият юки илинган. Энди тонгдан тунгача дугоналар билан суҳбатлашиш, сирлашиб чақчақлашишга имкон йўқ. Чунки уй юмушлари ҳеч тугай демайди. Ҳечқиси йўқ. Қийинчилик ва машаққатсиз эришилган бахт гўё тайёр овқатга қўл уриш дегани. Ахир ҳеч бир аёлнинг қийинчиликсиз бахти бекам бўлган эканми?\nБу юмуш ва масъулият унинг имконларига кишан солгандек гўё. Аммо инсон оиласиз, турмуш ва фарзандларсиз ярим жон, руҳсиз танадек. Аксинча турмуш унга кўп унвонларни кўксига илиб қўйди - бекалик, келинлик, рафиқа, асосийси, оналик бахтини ҳадя этди. Энди келинжон бир икки туртилиб, сурилгандан кейин унинг яқин дугонаси - сабр, яқин сирдоши - матонат, суянгувчиси - ирода, ишонгани ва суянгани меҳнат, таскини ширин фарзандларидир.\nШундай қилиб, эрка ва тантиқ қизалоқ бугун сабрли, матонатли аёлга айланди, меҳрибон она, суюкли ва суянгувчи рафиқа бўлди. Ҳамма вазифаларни ишониб бажарувчи келин бўлди. Зеро, аёл қисмати ва саодати ҳам ана шунда!


Японияга «Жеби» тўфони хавф солмоқда: 300 мингга яқин кишига уйини тарк этиш тавсия қилинди\nЯпонияга «Жеби» тўфони хавф солмоқда: 300...\n04.09.2018 10:16 0 1165\nЯпониянинг Кобэ шаҳри ҳокимлиги бир нечта тумандаги 287 минг кишига ўта хавфли «Жеби» тўфони яқинлашиб келаётгани муносабати билан хавфсиз ҳудудларга кўчишни тавсия қилди. Бу ҳақда «РИА Новости» хабар бермоқда.\nОхирги олинган маълумотларга кўра, мамлакат маркази ва жануби-ғарбий қисмига кучли тўфон яқинлашаётгани учун 630 дан ортиқ авиарейслар бекор қилинган. Шунингдек, Осака, Хиросима шаҳарлари ўртасида қатновчи, Хонсю ва Сикоку оролларини боғловчи темир йўлларда қатновчи поездлар, Токиога қўшни Тиба ва Канагава префектуралари ўртасида сузувчи паромлар ҳам тўхтатиб қўйилди.\n«Жеби» Японияга жануби-шарқ томондан кириб келиши ва шимолга ҳаракатланиши кутиляпти, чоршанба куни тўфон мамлакатнинг бутун марказий қисмини қуршаб олади.\nМетеорологлар «Жеби»ни бу йилги энг кучли тўфон сифатида таснифлашди.\nЯпония жеби тўфони


Сурхондарёда курсдошидан ҳомиладор бўлиб қолган қиз ўз жонига қасд қилди… - Zamin.uz\nСурхондарёнинг Термиз шаҳридаги ахборот технологиялари коллежида таҳсил олган 17 яшар қиз ўзи яшайдиган ҳовлидаги оғилхонада жонига қасд қилган. Аниқроғи, ўзини осиб қўйган. Бунга 18 ёшли курсдошидан икки ойлик ҳомиладор экани ҳақида хабар топиши сабаб бўлган. Қиз бу шармандаликка чидай олмабди.\nОтасининг айтишича, қизи билан учрашиб юрган йигит негадир ғойиб бўлган.\n— Мен уйдагиларга қизимни ўша йигитникига олиб бориб қўйишни буюрдим, — деди у. — Аммо йигитнинг уйидагилар ҳомиладор келин уларга керак эмаслигини айтиб қизимни ортга қайтаришди. Бу ҳолат икки карра такрорланди. Шундан кейин бечора қизим жонига қасд қилди…\nЯна марҳуманинг отаси айтиб ўтдики, бу масалада ҳали қизи ҳаёт бўла туриб маҳалла қўмитасига, милицияга ёрдам беришларини сўраб мурожаат этган. Улардан икки ёшни ҳеч қурса ЗАГС дан ўтказиб қўйишда кўмак сўраган. Ёрдам беришмаган. Ҳуқуқни муҳофаза қилиш ташкилотидагилардан қизини шарманда қилган йигитга нисбатан жиноий иш очишларини талаб қилган. Бу талаби ҳам адо этилмаган. Улар йигит ва қиз орасидаги муносабат икковларининг ўзаро рози-ризолиги билан амалга оширилганини айтишган.\nҲуқуқни муҳофаза қилиш ташкилоти вакиллари жуда тўғри айтган. Давлатимиз қонуни талабига кўра, ўзаро рози-ризолик асосида юритилган ишқий муносабатлар жиноят ҳисобланмайди.\nАммо маҳалладагилар томошабин бўлиб туришмаган экан. Бу ҳақда ўша қиз яшаган маҳалла фаолларидан бири гапириб берган. Унинг айтишича, йигит шу қизга уйланишни жуда хоҳлаган. Бироқ ота-онаси рози бўлмаган. Ҳомиладор келин керак эмас деб туриб олган. Қиз ўйлаб ўтирмай, жонига қасд қилиб қўйиши етти ухлаб тушларига кирмаган.\nСамарқандда ўз жонига қасд қилган шахс чўнтагидан хат чиқди...\n24-02-2020, 14:24, Жамият\n22-11-2019, 09:58, Жамият\nKуёв бокиралигига ишонмагани учун 18 ёшли келин жонига қасд қилди…\n2-07-2017, 21:54, Жамият\n24-04-2017, 16:10, Жамият\nҚозоғистонда 12 ёшли қизча ўзини осиб қўйди\n4-03-2017, 18:15, Жамият


«Ўзини ўзи банд қилган шахслар» тушунчаси бўйича изоҳ берилди\n2020 йил июлидан бери республикада 500 мингга яқин киши ўзини ўзи банд қилган шахслар сифатида солиқ органларини хабардор этган.\nМеҳнат мигранти ўзини ўзи банд қилган шахсга тенглаштирилгани билан боғлиқ масалаларга бағишлаб матбуот анжумани ўтказилди. Унда сўз олган Давлат солиқ қўмитаси бошқарма бошлиғи Шуҳрат Исмоилов «ўзини-ўзи банд қилган шахслар» тушунчасига тўхталди.\n«Жорий йилдан бошлаб қонунчилигимизга «ўзини-ўзи банд қилган шахслар» тушунчаси киритилди. Ўзини ўзи банд қилган шахс ким? Ўзини ўзи банд қилган шахс қўлида касб-ҳунари бор бўлган, маълум бир даражада меҳнат қилиш қобилиятига эга бўлган Ўзбекистон Республикаси фуқаролари.\nПрезидент қарорига кўра, 2020 йил 1 июлдан бошлаб ўзини ўзи банд қилган шахслар давлат солиқ органларини хабардор қилган ҳолда ҳисобда туриши белгиланди.\nЎтган тўрт ой давомида республикамизда 500 мингга яқин киши ўзини ўзи банд қилган шахслар сифатида давлат солиқ органларини хабардор этди», деди Шуҳрат Исмоилов.\nУ чет элда меҳнат фаолиятини вақтинча амалга ошираётган фуқароларнинг ўзини ўзи банд қилган шахсларга тенглаштирилиши – улар учун яратилган имконият эканини таъкидлаган.\n«Жорий йилнинг сентябрь ойида хорижда меҳнат фаолиятини вақтинча амалга ошираётган фуқароларимиз ўзини ўзи банд қилган шахсларга тенглаштирилиши бу – улар учун яна бир қулайлик, катта бир имкониятлардан бири деб ҳисоблаймиз.\nЧунки энди чет элда меҳнат фаолиятини амалга ошираётган фуқароларимиз ўзини-ўзи банд қилган шахс сифатида ҳисобда туришлари, улар учун белгиланган ижтимоий солиқларни тўлаш мажбурий эмас, албатта ихтиёрий асосда.\nЧет элда меҳнат фаолиятини амалга ошираётган фуқаролар ўзини ўзи банд қилган шахс сифатида ҳисобда туриши, ихтиёрий равишда ижтимоий тўловни тўлаши билан расмий ҳисобда туришлари таъминланади. Улар 2020 йилда ўзини-ўзи банд қилган шахслар учун 111 минг 500 сўм миқдорида ёки 10 АҚШ доллари миқдорида ихтиёрий равишда, ўзига меҳнат стажи керак бўлса, меҳнат стажини олишни хоҳласалар, чет элда ишлаган даврлари, меҳнат фаолиятлари учун 111 минг 500 сўм миқдорда тўловни амалга оширса, улар учун белгиланган тартибда меҳнат стажи ҳисобланиши белгилаб қўйилди», деди Давлат солиқ қўмитаси бошқарма бошлиғи.\nУ чет элда ишлаётган фуқаролар қанча даромад олишидан қатъи назар, жисмоний шахслардан олинадиган даромад солиғига тортилмаслигини таъкидлаб ўтди.\nПенсия жамғармаси бўлим бошлиғи Аброр Холматов 2020 йилда ўзини-ўзи банд қилган шахс тоифасида Пенсия жамғармасига тўловларни амалга оширган шахслар статистикасини келтирди.\n«Пенсия жамғармасига 9 ноябрь ҳолатига кўра, 21 мингга яқин фуқаро ўзини-ўзи банд қилган шахс тоифасида тўловларни амалга оширган. Ушбу фуқаролар келгусида иш стажига эга бўлиш учун ҳуқуқ пайдо қилган. Шулардан 104 нафари чет элда ишлаган одамлар. Бу 2020 йил учун бўлиб, жуда кам кўрсаткич.\nБиз жамғарма томонидан ушбу тоифадаги фуқароларни қамраб олиш мақсадида Бандлик ва меҳнат муносабатлари вазирлиги билан катта ишларни амалга оширяпмиз», деди Аброр Холматов.\nУ фуқароларни Пенсия жамғармасига ихтиёрий тарзда ижтимоий солиқларни тўлашга чақирди ва бу борада қаерга мурожаат қилиш кераклиги ҳақида айтиб ўтди.\n«Биз Пенсия жамғармаси ихтиёрий тарзда ижтимоий солиқларни қабул қиламиз. Бунинг учун ҳудудий Давлат солиқ инспекциясига мурожаат этинг, тўловларни амалга оширинг ва тўлаган маблағларингиз Давлат солиқ қўмитасининг ахборотлар базасида сақланади ва ўзаро Пенсия жамғармаси ва Давлат солиқ қўмитаси базасида тўланган маблағлар тўғрисида маълумотлар параллел равишда сақланиб боради.\nКелгусида пенсияга чиқиш ҳуқуқи пайдо бўлганида Пенсия жамғармасининг ўзи электрон тарзда Давлат солиқ қўмитаси ахборот базасидан ушбу маълумотларни олади ва сизларни овора қилмай, иш стажига ҳисоблаб берилади», деди у.\nКадастр агентлигининг вазифа ва функциялари белгиланди


«Дамас»чиларнинг «профсоюзи» борми? - Ishonch.uz\nБош саҳифа Бош саҳифа «Дамас»чиларнинг «профсоюзи» борми?\nЙўналишларни назорат қиладиган, йўлкира ҳақларини суриштириб турадиган ташкилот борми?\nБор! Бу масала билан Фарғона вилояти транспорт бошқармаси шуғулланади. Бошқарманинг Бувайда тумани бўйича инспектори Достон Охуновнинг айтишича, бугунги кунда туманда 6 та автобус йўналишида 39 та автобус, 23 та йўналишли таксиларда 391 та «Дамас» автомашинаси фаолият юритади. «Дамас»чиларнинг барчаси лицензияга эга. Уларга кунлик режа белгиланмаган.\nЛицензиялар бир йилдан 3 йилгача берилади. Агар «Дамас» автомашинаси бор фуқаро йўловчи ташиш билан шуғулланиш истагида бўлса, аввало, ўзининг ҳудудидаги транспорт хизмати кўрсатувчи МЧЖ билан ижара шартномаси тузади. Бу шартнома томонларнинг келишувига кўра бир йилдан 3 йилгача тузилиши мумкин.\nҲайдовчи қанча тўлайди?\nБунинг учун давлат божи (245 минг сўм), герб йиғими (24,500 сўм), тушунтириш учун (12,250 сўм), битим лойиҳасини тузишга (122 500 сўм), тақиқни текшириш учун (61250 сўм), нотариус автоматлаштирилган ахборот тизими орқали қарздорликни текшириш учун (24 500 сўм) жами – 490 минг сўмни ҳам «Дамас» ҳайдовчиси тўлайди. Менга сиз учун меҳнат дафтарчаси очилган, пенсия учун бир фоиз ҳам ўтяпти, дейишган, эди. Аммо қўлимга бу ҳақда ҳужжат берилмаган.\n– Биз барча ишлар қонуний бўлиши учун «Бувайда транс техника» МЧЖ орқали барча ҳужжатларни жой-жойига қўйиб қўйганмиз, аммо ҳеч қандай ҳужжатсиз ҳам йўловчи ташиш билан шуғулланаётган ҳайдовчилар бор, – дейди исмини айтишимизни истамаган яна бир ҳайдовчи. – Улардан ҳам ҳар куни 35 минг сўмдан олинади. Бу пуллар давлат бюджетига тушадими йўқми билмаймиз.\nТендер ҳам бор\n«Янгиқўрғон-Бувайда» йўналишида йўловчиларга хизмат кўрсатиш ҳуқуқини тендерда «Бувайда транспорт техника» ва «Янгиқўрғон довон транс» МЧЖлар ютиб олган.\n– Ташкилотимизда «Бувайда-Янгиқўрғон», «Алқор-Бувайда», «Бувимозор-Бувайда» йўналишлари ва бошқа ички йўлларда йўловчиларга хизмат кўрсатади, – дейди «Янгиқўрғон довон транс» МЧЖ бош ҳисобчиси Ойбек Турдалиев. – Жами 36 та «Дамас» машинаси эгалари билан ижара шартномаси тузганмиз. Ҳайдовчилар бир кунда 35 минг сўм топширишади. Лицензия учун улардан ҳеч қандай пул олинмайди. Аммо шартнома тузилганда, барча харажатлар ҳайдовчи томонидан қопланади.\nҲайдовчининг ҳуқуқлари қандай?\n– Йўқ, биз фақат уларга йўлда қатнашлари учун рухсатнома берамиз, холос, – деб жавоб берди.\nНечта Дамас бор?\nСуриштирувни мукаммал қилиш мақсадида тумандаги энг катта бекатлардан бири бўлган «Янгиқўрғон-Бувайда» бекатига бориб, эринмай «Дамас» машиналарини санадик. Улар 70 дан ортиқ эди. Бувайдага қатновчи, пешонасига «7» рақами ёзилган «Дамас»ларнинг ўзи 40 дан зиёд эди. Агар ўша пайтда йўлда бўлган «Дамас» автомашиналарини ҳам ҳисобга олсак, бу рақам янада ошиши мумкин.\nОйбек Турдалиевнинг маълумотларида 4 та йўналишда 36 та «Дамас» хизмат кўрсатади, дейилган. Янгиқўрғон шоҳбекатида турган тизилишиб турган автомашиналарнинг ўзи 100 дан зиёд-ку. Буни қандай тушуниш керак? Ҳайдовчиларнинг аксарияти ҳужжатларини кўрсата олмади, баъзилари кўрсатишга мажбур эмаслигини айтиб, биз билан тортишди, ҳаттоки, баъзи бир «ботирроқ» ҳайдовчилар очиқдан-очиқ ҳужжатсиз юришини, аммо ҳар куни инспекторларга 35 минг сўмдан топширишларини айтди. Улардан «йўл ҳақини ким оширади?» деб сўрадик. «Газ ошса биз ҳам харажатларимизни қоплаш учун ўзимиз оширамиз», деб жавоб беришди.\nБарча ташкилот ва корхоналарда, ўқув муассасаларида касаба уюшмаси қўмиталари фаолият юритади. Касаба уюшмалари қўмитаси ўз аъзоларини ижтимоий муҳофаза қилади. Йўловчи ташиш соҳасида ҳам «Дамас»чиларнинг «профсоюзи» борми?\n– Ташкилотимизда касаба уюшмаси бошланғич ташкилоти фаолият юритади, – дейди Фарғона вилояти транспорт бошқармаси бошланғич касаба уюшма қўмитаси раиси Иқбол Асқаров. – 77 нафар аъзомиз бор. Аммо йўловчи ташиш билан шуғулланувчи МЧЖларда касаба уюшмаси борми, йўқми, тўғриси, билмайман.\nБиз «Дамасчилар» билан ҳам суҳбатлашдик. Аммо улар касаба уюшмаси йўқлигини айтишди.\nСуриштирув натижасида аниқлаганларимиздан келиб чиқиб, шундай хулосага келдик: бу соҳада «яширин иқтисодиёт» илдиз отиб кетмаганмикан? 36 та «Дамас» ҳайдовчиси топшираётган пуллар давлат бюджетига солиқ сифатида тушяпти, ҳам дейлик, қолган «Дамас»чилар бераётган минглаб сўмлар кимнинг чўнтагида қоляпти?\n«Ўроқда йўқ, машоқда йўқ, хирмонда ҳозир» бўлган транспорт масъулларининг «ҳо-ю ҳаваслари» деб ўзининг бир неча йил емай-ичмай йиққан пулига машина олиб, тирикчилигини ўтказаман, деган фуқаро ҳам, айниқса, йўловчилар ҳам азият чекмаяптими? Ҳайдовчиларнинг ҳуқуқи, уларнинг меҳнат муҳофазаси нега таъминланмаяпти? «Дамас»чилар учун ҳам касаба уюшмаси ташкил этилса, ким кўпроқ манфаатдор бўлади?\nМутасаддилар ҳам, «Дамас»чилар ҳам буни бир ўйлаб кўришса бўлар эди…\nАввалги саҳифаХоразмда нур терапияси йўлга қўйилди\nКейинги мақола74 та коррупцион ҳолат кўпми ёки кам?


Краснодарда 35 ёшли «қонундаги ўғри» қамоққа олинди… - 20 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 20 » Краснодарда 35 ёшли «қонундаги ўғри» қамоққа олинди…\nРоссиянинг Краснодар ўлкасида 35 ёшли ўғрибоши Давид Жангидзе (лақаби Дато Краснодарский) га нисбатан жиноий иш қўзғатилди. Айтишларича, у Россиядаги энг ёш ўғрибоши ҳисобланади. Айби исботланса, ўғрибоши камида 15 йил муддатга озодликдан маҳрум этилади.\nТергов материалларида қайд этилганки, Краснодарда яшовчи бу ўғрибоши 2013 йил июнидан жиноят оламида юқори титулга эгалик қилган. Ундан паст титулга эга жиноятчиларнинг барчаси унга сўзсиз итоат этган. Давид жиноят олами қонунларига қатъий амал қилган.\nДавид Жангидзе 2009 йилдан 2013 йилга қадар Римдаги грузиялик ўғрилар тўдасига етакчилик қилган. Унга 29 ёшдалигида «қонундаги ўғри» титулини беришган.


АЛЛОҲГА ТАВАККАЛ! | Ислом Нури\n5642 марта кўрилган\n«وَمَنْ يَتَوَكَّلْ عَلَى اللَّهِ فَهُوَ حَسْبُهُ»\n«Ким Аллоҳга таваккал қилса, бас, (Аллоҳнинг) Ўзи унга етарлидир»\n(Талоқ сураси, 3-оят).\nБисмиллаҳир роҳманир роҳим\nАллоҳ таолога чексиз ҳамду санолар, Унинг пайғамбари Муҳаммадга, у зотнинг аҳли байти, саҳобалари ҳамда тобиинларга кўпдан-кўп салавоту саломлар бўлсин!\n«Аллоҳга таваккал қилдим».\nАввало ушбу калиманинг маъноси:\nБу калимани кўпчилик айтади. У тил билан айтилсада, аслида қалб амалларидандир. Баъзилар тонгда, баъзилар оқшом айтади. Умуман олганда, ҳамма ҳар хил ҳолатда айтади. Бироқ бу сермазмун калиманинг маъносини озчилик тушунади. Мана шу тушунганлардан ҳам озчилиги уни оддийгина айтилган сўзлик даражасидан ўзи билан Аллоҳ таолонинг ўртасидаги кучли алоқа воситаси – узилмас ришта даражасига кўтара олади.\nТаваккал – ўзингни барча ишларингда Аллоҳ таолога топширмоғинг. У Аллоҳ таолога ишонч ва Унинг қудрати, қуввати ва илмига бўлган иймондир. Демак, у комил суратда Аллоҳ субҳонаҳу ва таолога суянишдир. Бунинг самараси эса, Аллоҳ таолонинг баъзи исм ва сифатларига амалий равишдаги комил иймондир.\nШунинг учун ҳам Имом Ибн Қаййим айтадилар: «Таваккал диннинг ярми, иккинчи ярми эса, инобат — Аллоҳга қайтмоқ (иқбол этмоқ) – Унга тавба қилмоқдир. Зеро, дин Аллоҳга ибодат, Унинг Ўзидангина ёрдам сўрашдир. Таваккал Аллоҳнинг Ўзидангина ёрдам сўраш, инобат эса ибодатдир» (“Мадорижус-соликийн”нинг сайланмаси, 336-саҳифа). Демак, Аллоҳ таолонинг Ўзидангина ёрдам сўрамоғинг заифлигингни, (келажакни) билмаслигингни тан олмоғинг ҳамда У Буюк Зотнинг илмига, қудратига иймон келтириб, Унга бўйин эгиб, Ундан куч-қувват талаб қилиб, У Зотни яхши кўрмоғинг – буларнинг ҳаммаси Аллоҳ таолога холис қилинган ибодатлар жумласидандир.\nЮсуф сураси 42-оят: «Бас, Шайтон у (Юсуф алайҳиссаслом)дан ўз Рaбби (Аллоҳ таоло)ни зикр қилишни (ёдга олишни) унуттирди» оятининг таҳқиқи\nИбн Қаййим мазкур оят тафсирида бундай дейди: ″Албатта, Аллоҳ таолонинг Юсуф алайҳиссаломни бир неча йил зиндонда қолиб кетишларига маҳкум этиши у зотнинг Аллоҳ таолодан ёрдам сўрашдан аввал ўзлари каби бир инсондан ёрдам талаб қилганликлари томонидан келди″. Юсуф алайҳиссаломнинг ўзларидек бир инсондан ёрдам талаб қилганлари зиндондан қутулиши гумон қилинган йигитга: ″Мени роббинг (яъни, хожанг – подшоҳ) ҳузурида ёдга олгин!″, деган сўзларида намоён бўлади. Аллоҳ таолонинг: «Бас, Шайтон у (Юсуф алайҳиссалом)дан ўз Роббиси (Аллоҳ таоло)ни зикр қилишни (ёдга олишни) унуттирди» (ушбу маънони муфассирлардин Мужоҳид ва Муқотилдан ривоят қилинган), деган сўзининг шарҳи эса, ″Шайтон Юсуф алайҳиссаломни Ҳақиқий, Буюк Роббини зикр қилиб, Унинг Ўзидангина ёрдам талаб қилишини унуттирди. Натижада у зот ўзлари каби инсондан ёрдам талаб қилдилар. «Бас, (Юсуф алайҳиссалом) бир неча йил зиндонда қолиб кетдилар».\nАллоҳ субҳонаҳу ва таоло бандасининг Ўзидан бошқасидан ёрдам талаб қилишини асло қабул қилмайди. Зеро, Аллоҳ таолодан ўзга зот ҳар қанча куч-қудрат ва салтанат ҳамда ҳисобсиз қуролли кучга эга бўлмасин, бари бир у ҳаракати, интилишлари, хоҳиш-истаклари Аллоҳнинг қудрати ва иродаси остида бўлган заиф бир бандалигича қолаверади.\nТаваккалнинг ҳақиқий – тўғри тушунчаси\nБаъзилар таваккални нотўғри тушунадилар. Уларнинг гумонларича, ″таваккал″ зоҳирий сабабларни ҳисобга олмаган ҳолда ўзни ўту чўққа уришдир. Бу эса, тартиб-интизом билан яратилган ҳаёт қонунига зиддир. Зеро, Аллоҳ таоло бу дунёдаги барча ишларни тартиб-интизом ва зоҳирий сабабларга боғлиқ қилиб яратган.\nЗоҳирий сабабларни ушлаш ҳақиқий таваккалга зид эмас, балки у таваккалнинг шартларидандир. Сиз зоҳирий сабабларни ҳамма нарса шунга боғлиқ дейдиган даражада ушланг, кейин Аллоҳга шундай таваккал қилингки, халиги сабабларнинг заррача аҳамияти қолмасин. Мисол қилиб айтадиган бўлсак, автоуловингиз билан сафарга чиқмоқчи бўлсангиз, сиз уни обдон текширасиз. Мойига, ҳавосига қарайсиз. Шундай бўлсада, сиз Аллоҳга, унинг ҳифзу ҳимоясига ҳамда тавфиқига муҳтож эканингизни ҳис қиласиз ва: “Эй парвардигор, мен сенинг раҳматингга, ҳифзу ҳимоянгга муҳтожман, ўзинг бало-қазолардан сақлагин, Ўзингга таваккал қилдим”, деб йўлга тушасиз.\nБир киши қайсидир нарсани тижорат учун шартта олса, кейин “Ё Аллоҳ, ўзингга таваккал қилдим, Ўзинг ҳар ишга қодирсан”, деса, бу мўминнинг иши эмас. Мўмин бирор нарса билан тижорат қилмоқчи бўлса, аввало бозорни, нарх-навони ўрганади, қанақаси кетади, қанчага тушади-ю, қанчадан сотилади, барчасини аниқлайди. Шундан кейингина Аллоҳга таваккал қилиб ишни бошлайди. Бошқа барча соҳалар ҳам худди шу кабидир. Биз Аллоҳ таолонинг Марям сурасидаги: «(Мана шу) хурмо танасини силкитгин, у сенга янги хурмо меваларини тўкар» (Марям, 25) оятини ўқиб, унинг маъносига яхши эътибор берсак, ушбу ҳаёт зоҳирий сабабларга боғлиқ ҳолатда яратилган эканига яна бир бор амин бўламиз. Аллоҳ таоло Биби Марямга ҳеч қандай зоҳирий сабабсиз ризқ-насибаларини келтиришга қодир эди. Бироқ, У Буюк Зот, ҳаёт зоҳирий сабабларга боғлиқ эканини билдириб қўйиш учун, туғуруқдан янги қутилган, унинг асаридан батамом фориғ бўлиб улгурмаган кучсиз Биби Марямга хурмо дарахтини силкитишга фармон қилди (ҳолбуки, хурмо дарахтини силкитишнинг иложи йўқ). Бу билан Аллоҳ таоло Ўзининг қудрати ва мўъжизасини намойиш этган бўлса, иккинчи томондан яшаш учун зоҳирий сабабларни асло унутмасликка ишорат этади. Демак, Аллоҳга таваккал қилган кишининг зоҳирий сабабларни амалда қўллаши ҳақиқий маънодаги таваккалга асло зид эмас. Балки, зоҳирий сабаблар билан бирга қилинган таваккалгина ҳақиқий – тўғри таваккал ва Аллоҳ таолонинг ҳаётдаги жорий қонунидир.\nБиз ушбу маънони Қуръон оятлари ва пайғамбаримизнинг суннатларидан жуда кўп ўринда топишимиз мумкин. Келинг, Анфол сураси 7-оятидаги: «...(Эй Муҳаммад соллаллоҳу алайҳи ва саллам, уларнинг юзига кўлингиздаги бир сиқим тупроқни) отган пайтингизда, Сиз отмадингиз, балки Аллоҳ отди...» оятини ўқиб, биргаликда таҳлил қилайлик: Жиҳодлардан бирида Пайғамбаримиз соллаллоҳу алайҳи ва саллам қўлларига бир сиқим тупроқ олиб, уни кофирларнинг юзларига қарата улоқтириб, сепиб юборган эдилар. Ушбу тупроқ зарралари кофирларнинг барчасининг кўзига кириб, бу ҳам ғалаба сабабларидан бири бўлган эди. Кўриб турибмизки, Аллоҳ субҳонаҳу ва таоло Расулуллоҳ соллаллоҳу алайҳи ва салламдан мана шу сабабни, яъни, кофирларнинг юзига бир сиқим тупроқни улоқтириб, сепиб юборишни ирода қилди. Лекин ҳақиқий нусрат берувчи эса, Аллоҳ таолонинг Ўзи эди. Шунинг учун ҳам Аллоҳ таоло: “Бир сиқим тупроқни сиз отганингиз йўқ, Мен отдим”, деб миннат қилмоқда. Расулуллоҳ соллаллоҳу алайҳи ва саллам эса Аллоҳга ҳақиқий таваккал қилганларидан кейин, зоҳирий сабаблардан бирини, албатта бу Аллоҳ томонидан бўладиган нусратга сабабдир, деган холис ният билан қўлладилар, холос.\nҲаж кунларининг бирида Умар ибн Хаттоб розияллоҳу анҳу бир жамоа камбағалларни кўриб қолди ва уларга “сизлар кимсиз”, дея сўз қотди. Улар: “Биз таваккалчилармиз”, дедилар. Шунда Умар: “Ёлғон сўзладинглар, таваккалчи ерга донни сепиб, кейин Аллоҳга таваккал қилган кишидир”, дедилар. Бу каби мисолларни жуда кўп келтириш мумкин, бироқ рисоламиз қисқа бўлишини хоҳлаганимиз учун шулар билан кифояланамиз.\nТаваккал ва бугунги кунимиз\nҲозирги кунда биз мусулмонлар ҳақиқий маънодаги таваккалдан анчагина йироқлашган кўринамиз. Баъзиларимиз фақатгина зоҳирий сабабларга қаттиқ боғланиб олиб, нажот ва нусратни моддий, зоҳирий сабаблардангина кутмоқдамиз, баъзиларимиз эса, таваккалнинг зоҳирий сабабларини асло қўлламай туриб ҳам, том маънодаги ҳақиқий – тўғри таваккалга етиша оламиз, деб ўйламоқдамиз. Моддийлик ғалаба қилган хозирги кунимизда кўпчилигимиз ушбу моддий ҳаётга қаттиқ берилиб кетганимиз боис, таваккал ва шу каби улуғ маънолардан четда қолиб кетмоқдамиз.\nАллоҳ таоло ҳаммаларимизни тўғри йўлга Ўзи ҳидоят этсин! Суҳбатимизни Пайғамбар соллаллоҳу алайҳи ва салламнинг таваккал ҳақидаги бир ҳадиси шарифлари билан якунламоққа қарор қилдик:\n"إِذَا خَرَجَ الرَّجُلُ مِنْ بَيْتِهِ فَقَالَ : بِسْمِ اللَّهِ ، تَوَكَّلْتُ عَلَى اللَّهِ ، لَا حَوْلَ وَلَا قُوَّةَ إِلَّا بِاللَّهِ ، قَالَ : يُقَالُ حِينَئِذٍ : هُدِيتَ ، وَكُفِيتَ ، وَوُقِيتَ ، فَتَنَحَّى عنه الشَّيطانُ، فَيَقُولُ لَهُ شَيْطَانٌ آخَرُ : كَيْفَ لَكَ بِرَجُلٍ قَدْ هُدِيَ ، وَكُفِيَ ، وَوُقِيَ ؟ ".\n«Кимки уйидан чиққан пайтида: “Бисмиллаҳи таваккалту алaллоҳи ва ла ҳавла ва ла қуввата иллаа биллаҳ” (маъноси: Аллоҳнинг номи билан (уйдан чиқдим), Унга таваккал қилдим, куч ва қудрат фақатгина Аллоҳнинг Ўзидандир), деб айтса, унга: ″ҳидоятландинг, ҳимояландинг ва кифояландинг яъни, кафолатландинг″, дейилади. Бас, буни эшитган шайтон ундан узоқлашади. Шунда иккинчи шайтон унга айтади: ″Ҳақиқатда ҳидоятланган, ҳимояланган ва кафолатланган кишига сенинг учун қандай йўл бўлиши мумкин!″» (Яъни, сен уни қандай қилиб адаштира олардинг, бунинг сира иложи йўқ!) (Темизий ривояти).\nМана, азиз ўқувчи, ўзингиз кўриб турганингиздек, уйдан кўчага чиқаётган киши Аллоҳга таваккал қилиб, унинг ўзигагина суянган ҳолда чиқса, у албатта Аллоҳ таолонинг ҳимоясида бўлиб, шайтон ёмонлигидан омонда бўлар экан. Аллоҳ таоло ҳаммаларимизни ҳақиқий равишда Ўзига таваккал қилмоғимизга муваффақ айласин!


«Талончи ичимиздан чиқди». Зойир Мирзаев Mаҳалла бошқармасининг 2 нафар ходими сирини фош қилди\n«Талончи ичимиздан чиқди». Зойир Мирзаев Mаҳалла...\n13.10.2021 23:23 0 3625\nБугун вилоят ҳокими Зойир Мирзаев масъуллар иштирокида «Обод қишлоқ», «Обод маҳалла» ва куз-қиш мавсумига тайёргарлик кўриш масалаларини танқидий муҳокама қилган.\n«Саховат ва кўмак» жамғармасидан ижтимоий ҳимояга муҳтож ва беморларга, шунингдек, ОТМда таҳсил олаётган кам таъминланган оилаларнинг фарзандларига шартнома пулларини тўладик. Аммо талончи ичимиздан чиқди. Mаҳалла бошқармасининг 2 нафар ходими кам таъминланган оилаларнинг номига пул ёздириб, ўзлаштирган. Суриштирувлар тугасин ҳали бошқа одамлар ҳам чиқиб келади ортидан. Ҳали маҳаллалар раислари мурожаат қилмаган фуқароларга ҳужжат расмийлаштирганини қандай оқлайди? Давлатни халққа ёмонотлиқ қилиб кўрсатадиган масъуллар тўлиқ қонун олдида жавоб беради. Виждонли раҳбарлар кўп, виждонсизлари ҳам кам эмас», – деди Зойир Мирзаев.\nЗойир Мирзаев талончи Қашқадарё вилояти\nЖамият 18/10, 18:25\nҲодиса 17/10, 18:39\nФожиали ЙТҲ: «Lacetti» кўприкдан қулади\nҲодиса 17/10, 17:01


Ўзбекистонда ҳокимни ким, нега алмаштиради?\nКузатувчилар¸ Каримовнинг ҳоким алмаштиришни Бош вазирга юклаганини унинг яхши пошшо сифатидаги имижини сақлаб қолиш уриниши сифатида баҳоламоқдалар.\nЎзбекистонда сўнгги кунларда бирданига икки пахтакор вилоят ҳокими алмаштирилди. Негадир бу сафар янги ҳокимларни тайинлашга президент Каримовнинг ўзи бормай¸ Бош вазирини жўнатди.\nСиёсатшунос Камолиддин Раббимовнинг айтишича, Ўзбекистонда ҳокимлар алмашув фаслини кузата туриб, бир неча хулосалар чиқариш мумкин.\nБиринчиси, илгари ҳокимлик мансабига аксарият куч ишлатар тизимларида ишлаган шахслар қўйилар эди. Энди шу анъана бузилганга ўхшайди. Янги тайинланган ҳокимлар қишлоқ хўжалиги мутахассислари.\nЖиззах вилоятига Қишлоқ ва сув хўжалиги вазири ҳоким этиб тайинланди, Сирдарёга эса собиқ ҳокимнинг қишлоқ хўжалиги ишлари бўйича биринчи ўринбосари. Лекин бу тасодифан бўлгани йўқ, дейди Камолиддин Раббимов, зеро ўша 2004-2005 йилларда актуал бўлган вазифа, яъни ҳокимиятни мустаҳкамлаш вазифаси амалга ошириб бўлинди. Ва эндиги долзарб масала деб қишлоқ хўжалиги қараляпти.\n- Менинг назаримда¸ ўтган йилларда ҳокимиятни куч ишлатар тизимлар орқали бўлса ҳам мустаҳкамлаш амалга оширилди. Ҳокимият учун бундай таҳдид кун тартибида мавжуд эмас. Ўзбекистоннинг жуда ҳам барқарор бўлган асосий муаммоси бу ижтимоий вазият бўлар экан¸ Ўзбекистон қишлоқ хўжалиги давлати бўлгани учун қишлоқ хўжалигига эътибор қилиш орқали вазиятни юмшатишга ҳаракат қилинаяпти. Қишлоқ хўжалиги муаммолари ҳар доим актуал бўлган. Энди ана шу актуалликни англаш жараëни бошланаяпти назаримда¸ дейди Камолиддин Раббимов.\nЎзбекистонда одатда ҳокимлар алмашувини шахсан мамлакат президентининг ўзи вилоятларга бориб, мажлислар ўтказиб, йўл қўйган камчиликлари учун эски ҳокимнинг пўстагини қоқиб ишдан олар ва янги ҳокимга умид билдириб тайинлаб кетар эди. Кўп ўтмасдан навбатдаги ҳоким ҳам ана шундай пўстак қоқишлар билан ишдан олинар ва унинг кейинги карьераси устига қора чизиқ тортиларди. Бу анъана ҳам, энди бузилганга ўхшайди. Энди ҳокимларни олиш ва қўйишга Бош вазир Шавкат Мирзиёев бормоқда. Нега президентнинг ўзи бормай қўйди вилоятларга, бунинг сабаби нимада?\n- Бош вазир Шавкат Мирзиëевнинг вилоятларга чиқиши ва ҳокимларни алмаштириши¸ икки-уч сабаблар билан боғлиқ. Биринчи сабабларидан бири¸ Ислом Каримовнинг жисмонан чарчатмаслик ва имижини имкон қадар сақлашга ҳаракат дейишимиз мумкин. Маълумки¸ Ислом Каримов 72 ëшга тўлди. Олдингидек бир йўла уч-тўрт вилоятга бориб¸ ҳар биттасида ярим соат¸ бир соатдан чиқиш қилиб¸ узоқ муддатлар самолëтда учиш Каримовни жисмонан чарчатса керак.\nУндан ташқари сиëсий мақсадлар ҳам мавжудки¸ ҳар бир вилоятга бориб¸ ҳокимларни алмаштиравериш орқали Каримовнинг обрўйи ортмади. Аксинча¸ жорий ëки собиқ ҳокимларга эмас¸ Каримовга бўлган ишончсизлик йилдан йилга оша борди. Чунки ҳокимларни алмаштириш орқали жойлардаги вазият фақат чигаллашди¸ салбийлашди дейишимиз мумкин. Бунга сабаб Каримовнинг шахсияти¸ собиқ ëки жорий ҳокимларнинг шахсияти эмас¸ балки Ўзбекистонда шаклланган сиëсий анъаналар¸ сиëсий тизимнинг ўзига хосликлари дейишимиз мумкин. Мана шу сиëсий тизим эса Каримов тафаккурининг ҳосиласи ҳисобланади¸ дейди мустақил таҳлилчи Камолиддин Раббимов.\nЎзбекистонда вилоят ҳокимларидан ҳали ҳеч ким узоқ муддат бу лавозимда ишлаб туролмаган. Хўш, бунинг сабаби нимада? Ҳокимлар унга ишонч билдирган президентнинг ишончини оқламадими ёки халқнинг ишончини оқлай олмадими?\n- Бу ерда бир қанча фундаментал муаммолар мавжуд. Бир томондан янги ҳоким тайинлар экан президент¸ ўша жойдаги вазиятнинг ривожланишини¸ жамоатчилик фикрининг салбийлашмаслигини талаб қилади. Иккинчи томондан¸ ҳокимиятга фаолият кўрсатиш эркинлиги берилмайди. Яъни конституция даражасида Ўзбекистон унитар давлат. Унитар бўлганда ҳам жуда қўпол равишдаги унитар давлатки¸ унинг Тошкентдан келаëтган дастурларни амалга оширилиши назарда тутилади. Ҳоким Тошкентдан келаëтган кўрсатмалар доирасидагина маълум бир тадбирларни ўзи қўшиши мумкин.\nЛекин Ўзбекистон федератив ëки ярим федератив давлат эмаски¸ вилоят ҳокими маҳаллий халқ депутатлари кенгаши билан биргаликда мустақил дастурларни ишлаб чиқа олмайди. Буни амалга ошириш мумкин¸ лекин бу сиëсий риск сифатида қабул қилинади. Шаклланган анъана шундан иборатки¸ ҳоким имкон қадар Тошкентдан келаëтган кўрсатмаларни аниқ бажариши керак¸ айни пайтда жойлардаги кайфиятни мўътадил ушлаб туриши керак. Қўпол қилиб айтганда¸ одамларнинг кўчага чиқишига йўл қўймаслиги керак¸ дейди Камолиддин Раббимов.\nТаҳлилчи фикрича, Ўзбекистонда ҳокимлик устидан назорат қиладиган жамоатчилик институти йўқ. Ҳоким бу вилоятда якка ҳоким. Унинг биринчи вазифаси халқнинг оғирини енгил қилиш эмас, балки юқоридан келган кўрсатмаларни сўзсиз бажаришдир.\n- Яна битта муаммо¸ ҳокимларни тайинлаш механизми умуман шаффоф эмас. Президент девонида кадрлар билан ишлаш бўлими мавжуд. Президентнинг давлат маслаҳатчиси бу ишлар билан шуғулланади. Бу жараëн у ерда жуда ҳам коррупциялашган. Чунки ҳар битта вилоятда жуда ҳам катта ресурслар мавжуд. Ресурслар устидан назорат ўрнатишга ëки коррупцион даромадлар қилишга манфаатдорлик ҳар доим юқори бўлган. Буни ҳеч қачон Каримовнинг ўзи ҳам яширмаган. У ўз китобларида ëки бир қанча нутқларида коррупцияни Ўзбекистон давлатчилигига энг катта таҳдидлардан бири деб ўзи айтиб келган¸ дейди Камолиддин Раббимов.\nХўш, вилоят ҳокими номзоди президент томонидан қандай танланади? Ҳокимнинг қайси фазилатлари президентга ёқадиган бўлиши керак? Ишончли манбаларга таянган ҳолда бу саволга Камолиддин Раббимов шундай деб жавоб берди.\n- Одатда¸ у ердаги регламент бўйича¸ Каримовнинг олдига бир эмас¸ бир нечта номзодлар олиб чиқилиши керак. Масалан¸ тўртта-бешта номзодларнинг делоси олиб чиқилади. У ерда керакли идоралардан тавсияномалар ҳам бўлиши шарт. Улар билан танишиб чиққандан кейин Каримов тахминан бир ҳафта¸ 10 кун ўйланади ва ўзи хоҳлаган шахсни суҳбатга чақиради. Агар бу шахс суҳбатдан ўтмаса¸ навбатдаги шахсларни суҳбатга чақиради. Бу кўпинча бўладиган ҳолат. Лекин Каримовнинг ўзи олдиндан бирор бир шахсни кузатиб юрган бўлса¸ бошқаларнинг делолари билан танишмасдан ўша одамни тайинлайди ва унга қўйиладиган биринчи шарт сиëсий содиқлик. Яъни Каримовнинг ҳокимиятини мустаҳкамлаш призмаси орқали ўша шахсга қаралади. Лекин мана шу жараëн ҳам коррупциядан ҳоли эмас. Чунки кўрсатилаëтган номзодларнинг делосининг у ерга чиқишининг ўзи ҳам таниш-билишчилик¸ гуруҳларнинг манфаатдорлиги натижасида амалга оширилади¸ дейди Камолиддин Раббимов.\nҲокимияти тизимида узоқ йиллар ишлаган сурхондарёлик Ҳайдар отанинг айтишича, ҳокимлар токи халқ томонидан сайланмас экан ва ҳокимиятлар ислоҳ қилиниб¸ кенгашларга айлантирилмас экан, бу тизимда яхшилик сари ҳеч қандай ўзгариш бўлмайди:\n- Демократия деган гап бор ўзи бизда. Иккинчидан¸ халқ томонидан сайланса ва халқ олдида ҳисоб берса¸ ўшанда масъулиятини сезади¸ халқдан қўрқади. Мен халқ олдида ҳисоб беришим керак¸ халқ мени сайлаган¸ деб ҳокимиятнинг масъулияти ошган бўлади. Бу қилинмаяпти. Ҳоким деган нарсани ўзининг номи билан ҳоким деб қўйибди.\nДемократик давлатда якка бошчилик бўлмайди. Собиқ СССР даврида ҳам кенгаш эди. Сессия олдида ҳисоб берарди. “Мени президент сайлаган. Мен президентнинг вакилиман” деб ўзини баланд тутади. Адолатсизликка томон юради. Нима иш қилса ҳам уни текширадиган одам йўқ. Назоратдан чиқиб қолади. Ишлаган пайтида йиғади. Ишдан бўшагандан кейин уни ҳеч ким сўрамайди¸ дейди сурхондарёлик Ҳайдар ота.


Samsung ва LG Ўзбекистонда энг машҳур смартфонларининг нархларини туширди\n16:22 / 25.05.2015\nSamsung ва LG компаниялари Ўзбекистонда сотувга чиқарилган машҳур моделдаги смартфонларнинг нархини туширди. Эндиликда ўзбекистонликлар Galaxy S5 ва G3 смартфонларини арзонроқ нархда сотиб олиши мумкин.\nАйтилишича, Galaxy S5 смартфони G3’га нисбатан 100 минг сўм арзонроққа сотилмоқда. Умуман олганда, смартфоннинг нархи 200 минг сўмга туширилган. Май ойининг бошида унинг нархи 1.9 млн сўмни ташкил қилган бўлса, 24 май ҳолатига кўра бу кўрсаткич 1 748 000 сўмга тенглашган.\nАйни пайтда, Galaxy S6 смартфонининг нархи 2.9 млн сўмлигича қолмоқда.\nЎз навбатида, LG компанияси G3 смартфонлари нархини 2 млн сўмдан 1 840 000 сўмга туширди.\nБундан ташқари, ушбу смартфонлардан биринчи бўлиб сотиб олган дастлабки 500 харидорга 350 минг сўм турадиган LG L60 смартфонлари совға қилинади.\nМаҳаллий савдогарларнинг таъкидлашича, охирги пайтларда Жанубий Кореянинг гигант корпорациялари билан Ўзбекистон бозорида Хитойнинг кичик, танилиб улгурмаган компаниялари кескин рақобат олиб бормоқда. Улар таклиф қилаётган ускуналарнинг техник тавсифлари Жанубий Корея маҳсулотидан деярли фарқ қилмаса-да, нархлари анча арзон. Шу боис Samsung ва LG харидорларни ушлаб қолиш учун шу каби турли акциялар ўтказиб туришга мажбур бўлмоқда.


Янги йил арафасида Samsung тақиб юрилувчи электроника учун биопроцессорларнинг ишлаб чиқарилишини эълон қилди. Чиплар инсоннинг жисмоний ҳолатини кузатиш учун мўлжалланган ақлли соатлар, фитнес-билакузуклар ва бошқа электроника учун махсус яратилган, деб хабар бермоқда Kun.uz сайти.\nБугунги кунда бундай қурилмаларнинг кўпчилиги унча такомиллашмаган ўлчаш тизимидан фойдаланади, шунинг учун унинг аниқлиги мукаммал эмас. Янги биопроцессор билан барчаси ўзгариши керак. Чип 5 та асосий кўрсаткич: ёғ қатлами, мушак вазни, пульс, тана ҳарорати ва стресс даражасини аниқ ўлчашга имкон беради.\nКомпания шу тариқа ўсиб бораётган тақиб юрилувчи ақлли электроника бозорида етакчиликни қўлга киритмоқчи. Ақлли соат ва билакузуклар кейинги йилда янада оммавийлашиши керак. Айнан фитнес-билакузуклар жорий йилда янги йилда совға қилинган энг оммабоп гаджет бўлди. Янги биопроцессор негизида яратиладиган қурилма 2016 йилнинг биринчи ярмида сотила бошланади.


Теглар: Авто, Оила\nДобавлено: 08.11.2016, 16:07\nРеспублика бўйича энг кўп ажрашиш Тошкентда (32 фоиз) кузатилмоқда. Масалан, жорий йилнинг 9 ойида шаҳар бўйича 3442 та ажрашиш қайд этилган. Бу ҳақда “Оила даврасида” газетасига асосланиб, “1news.uz” нашри хабар бермоқда.\n“Бугун бу борадаги лоқайдликка нуқта қўйишимиз ва бир қатор ишларни қайта кўриб чиқишимиз зарур. Жумладан, оилани мустаҳкамлаш ва ёшларни турмушга тайёрлаш бўйича қиладиган ишларнинг кўпчилиги расмиятчилик учунгина бўлиб қоляпти”, дейди Ўзбекистон Хотин-қизлар қўмитаси раиси Элмира Боситхонова.\n“Яна бир аризада қайнота куёвига тўйдан олдин ваъда қилган автомашинани олиб бермагани учун куёвтўра ажрашмоқчи эканини билдирган. Белида белбоғи бор ўзбек йигитининг шу даражага боришининг ўзи нақадар уятли ва шармандали ҳол эмасми?” дейди Сенат қўмита раиси З.Низомхўжаев.\n«ҚАЙНОТА-ҚАЙНОНАМ БИЗ БИЛАН БОРДИ-КЕЛДИ ҚИЛМАЙДИ...»\nЎҒЛИМ ГИЁҲВАНД БЎЛИБ, ЎЛИБ КЕТДИ. ҲАММАСИГА КЕЛИНИМ АЙБДОР!\nТУРМУШГА ЧИҚИШ АРАФАСИДАГИ ҚИЗЛАР ВА УЛАРНИНГ ОНАЛАРИ УЧУН ЙЎРИҚНОМА\nСОВЧИЛАРГА 12 МАСЛАҲАТ


Лукашенко Ўзбекистонни КХШТдан чиқишга чақирди\nБеларус президенти Александр Лукашенконинг 22 август куни Сочи шаҳрида Россия президенти Дмитрий Медведев билан учрашувидан олинган сурат.\nМинскда Коллектив хавфсизлик шартномаси ташкилоти қошидаги Тезкор коллектив кучлар кейинги тақдири ҳақида сўзлаган Беларус президенти Александр Лукашенко Ўзбекистонни назарда тутган ҳолда кескин баёнот берди.\nРегнум агентлигига кўра, Лукашенко "Бугун ҳеч ким биз билан уруш қилмайди, аммо конституцион тўнтаришни содир қилишга қўли қичишаётганлар кўп", деган ва шу боис, КХШТга аъзо давлатларнинг ҳудудий яхлитлигини ҳимоя қилиш зарурлигини таъкидлаган.\nЛукашенко Россия президенти Дмитрий Медведев билан келишувларига ишорат қилиб: "Агар кимдир ташкилот низомида белгиланган функцияларни бажаришни истамаса, зудликда ташкилотни тарк этиши ва бошқаларга халақит бермаслиги керак", деган.\nРегнум хабарига кўра, Беларус ва Россия президентлари яқинда Сочида бўлган учрашувда Ўзбекистоннинг КХШТдаги иштирокини муҳокама қилган ва Лукашенко баёнотида айтилгани каби кескин бир қарорга келган.\n30 август куни Минксда КХШТ раҳбари Николай Бордюжа билан учрашган Александр Лукашенко Россия позициясига мувофиқ тарзда Тезкор коллектив кучларни тўла қуроллантириш кераклиги ва КХШТни сақлаб қолиш кераклигини айтган.\nЎзбекистон раҳбари КҲШТ доирасидаги аксарият тадбирларда, хусусан, 12 август куни Останада бўлган норасмий саммитда ҳам иштирок этмаган эди.


ЎзА - Усмонийлар мероси\n24.08.2018 18:40 Чоп этиш версияси\nИстанбулдаги ижтимоий ошхона 226 йилдан бери муҳтожларга беминнат хизмат қилиб келади\nТуркиянинг энг йирик тижорат ва молиявий шаҳри Истанбулда Усмонийлар империяси давридан бери сақланиб келаётган ягона жамоат ошхонасида кунига 2 минг нафар қочоқ, кам таъминланган ва уйсиз одамлар бепул овқатлантирилади.\nШаҳарнинг Аюб туманидаги Михришоҳ Валида Султон номи билан аталадиган ошхонага 1792 йилда асос солинган бўлиб, мана 226 йилдирки, бева-бечоралар ва муҳтожларга ўз эшикларини очиб қўйган. Ушбу марказ шаҳарнинг тарихий ёдгорлиги сифатида расман тан олинган бўлиб, султон Мустафо III нинг рафиқаси Михришоҳ Валида Султоннинг фармойишига кўра қурилган. Туркияга сафаримизда бизга ҳамроҳлик қилган маҳаллий вакилнинг айтишича, таом ҳар куни эрталаб 10 дан тонги 4 гача тарқатилади. Буюртма асосида таомни уйга ҳам элтиб беришади. Айни шу ошхона деярли 300 нафарга яқин суриялик қочоқни ҳам кундалик егулик билан таъминлаш вазифасини ўз зиммасига олган.\nМаҳаллий аҳолининг қурбонлик гўштидан эҳсон қилиши марказ ишини осонлаштиради. Бепул ошхона хизматидан фойдаланмоқчи бўлганлар ариза билан мурожаат қилишлари керак бўлади. Текширувдан кейин улар хайрия ёрдамини олувчилар рўйхатига тиркалиши мумкин. Муҳтожлар кўпинча ошхонага ўз идишлари билан келиб, егуликни уйларига олиб кетишади, истаса, шу жойнинг ўзида ўтириб овқатланиш ҳам мумкин.\nТан олиш керак, мамлакат Усмонийлар бошқаруви даврида хайрия муассасалари сони кўп бўлган, уларнинг бари давлатнинг ижтимоий сиёсатида муҳим ўрин тутган. Бепул емакхоналарни одатда давлат арбоблари, вазир ва султонлар очишган.\nСалжуқийлар ва Усмонийлар даврида бундай ошхоналар бева-бечоралар, мусофирлар ва талабаларни боққан. Уларнинг айримларида тунашнинг ҳам имкони бўлган.\nАйрим маълумотларда айтилишича, Истанбулдаги жамоат ошхоналари мижозлари сони XVIII аср охирига бориб 30 минг кишига етган. Бундай йирик хайрия емакхоналари Айё София, Боязит, Фотиҳ, Сулаймония, Нуруусмония, Лалили, Аюб ва Ускюдар масжидлари ҳузурида ҳам фаолият кўрсатган. Ҳозирга келиб Аюбдаги марказдан бошқалари аллақачон ёпилиб кетган.\nМана шундай ошхоналардан яна бир намуналиси султон Сулаймоннинг рафиқаси Хуррам Султон буйруғига кўра Қуддуси Шарифда очилган марказ ҳисобланади.\nОшхоналардан ташқари кўп йиллар мобайнида жамиятга қашшоқларга мўжалланган бошпаналар савоб келтирган. Масалан, Истанбулнинг Оқмайдон мавзесида бир боғнинг ичида бир вақтнинг ўзида масжид, синагог ва черков ишлаган. 1895 йилда қурилган бу бошпана ҳомийлик ва эҳсон ҳисобига фаолият олиб борган. Масжид, синагог ва черков ёнма-ён жойлашган масканни мен яқинда Нью-Йоркда кўрдим. Ибодатхоналар атрофида жойлашган кўп қаватли уйда яшовчи аҳолининг фарзандлари худди бир ота-онанинг фарзандларидек ўйнаб юришгани диний бағрикенгликнинг далолатидир.\nАйни пайтда АҚШда ижтимоий ошхона марказлари фаолият кўрсатаётганини таъкидлаш жоиз. Бундай масканлар АҚШнинг ҳар бир штати ва ҳар бир аҳоли масканларида фаолият кўрсатади. 2009 йили бир гуруҳ журналистлар ижтимоий ҳимоя марказларида бошпанасиз ва қашшоқ фуқароларга хизмат кўрсатган эдик. Бепул таом суюқ шўрва ёки қаттиқ нон эмас, балки одатий емакхонада бериладиган таомлардан иборат. Биринчи ва иккинчи таом, салат ва мевалар аралашмаси. Шубҳасиз, ижтимоий марказларга ёрдам кўрсатадиган тадбиркорлик субъектлари солиқ имтиёзларига эга. Биз ҳам бағрикенг, саховатпеша халқмиз. Кўпинча, "Ош" деб атайдиган ақиқа, эҳсон, бешик, никоҳ каби ажойиб маросимларимиз бор. Ушбу маросимларга кўпроқ бева-бечораларни, етим есир ва ночорларни таклиф қилсак, саховатимиз ва савобимиз янада зиёда бўлади.


Тез орада Покистонга ўзбек қовунлари экспорти бошланади - 24.06.2022, Sputnik Ўзбекистон\nТез орада Покистонга ўзбек қовунлари экспорти бошланади\nЙил якунига қадар Покистонга 2,5 тонна хўл ва қуруқ мева экспортини амалга ошириш режалаштирилган. 24.06.2022, Sputnik Ўзбекистон\nТОШКЕНТ, 24 июн — Sputnik. Тез орада Покистонга ўзбек қовунлари экспорти бошланади. Бу ҳақда яқинда Афғонистон ҳудуди орқали Покистонга ўзбек ҳайдовчилари билан юк ташувларини амалга оширган “Chemical Business” корхонаси раҳбари Фахриддин Набиев маълум қилди.“Март ойида Президентлар учрашувидан кейин икки томонлама жудаям катта имкониятлар юзага келди. Бизга асосан, портлар керак, яъни денгиз керак. Биз Ўзбекистоннинг маҳсулотларини тезроқ портга етказиб беришимиз керак. Президентлар учрашувидан кейин бу имкониятлар очилди ва биз ҳозир улардан 100 % фойдаланаяпмиз”, дейди Фахриддин Набиев.Йил якунига қадар эса Покистон Ислом Республикасига 2500 тонна хўл ва қуруқ мева экспортини амалга ошириш режалаштирилган.Эслатиб ўтамиз, ушбу корхона ишчилари бўлган Дилмурод Норматов ва Ойбек Бегматовлар “Тошкент – Термиз – Мозори-Шариф – Кобул – Пешовар – Карачи” йўналишида юк ташувларини амалга оширган илк ўзбек ҳайдовчиларидир.\nқовун, экспорт, покистон\nЙил якунига қадар Покистонга 2,5 тонна хўл ва қуруқ мева экспортини амалга ошириш режалаштирилган.\nТОШКЕНТ, 24 июн — Sputnik. Тез орада Покистонга ўзбек қовунлари экспорти бошланади. Бу ҳақда яқинда Афғонистон ҳудуди орқали Покистонга ўзбек ҳайдовчилари билан юк ташувларини амалга оширган “Chemical Business” корхонаси раҳбари Фахриддин Набиев маълум қилди.\n“Март ойида Президентлар учрашувидан кейин икки томонлама жудаям катта имкониятлар юзага келди. Бизга асосан, портлар керак, яъни денгиз керак. Биз Ўзбекистоннинг маҳсулотларини тезроқ портга етказиб беришимиз керак. Президентлар учрашувидан кейин бу имкониятлар очилди ва биз ҳозир улардан 100 % фойдаланаяпмиз”, дейди Фахриддин Набиев.\nУнинг сўзларига кўра, даслабки босқичда корхона томонидан Сирдарёда етиштирилган 40 тоннага яқин қовун маҳсулотлари Покистон бозорига етказиб берилади.\nЙил якунига қадар эса Покистон Ислом Республикасига 2500 тонна хўл ва қуруқ мева экспортини амалга ошириш режалаштирилган.\nЭслатиб ўтамиз, ушбу корхона ишчилари бўлган Дилмурод Норматов ва Ойбек Бегматовлар “Тошкент – Термиз – Мозори-Шариф – Кобул – Пешовар – Карачи” йўналишида юк ташувларини амалга оширган илк ўзбек ҳайдовчиларидир.


Ванкуверда “Халқ нидоси” филми намойиш қилинади « O'zbekiston ERK Demokratik Partiyasi\nВанкуверда “Халқ нидоси” филми намойиш қилинади\n13 February 2012 - 8:31\nБир неча кун ичида Youtube орқали минглаб одамлар томоша қилган “Халқ нидоси” фильми 26 феврал куни Ванкувер шахрида намоиш қилинади.\n“Фильмни Ванкуверда яшаётган Ўзбекистонликлар эмас, бутун собиқ иттифоқ ва айниқса Ўрта Осиёликлар хам кўришлари керак деб ўйлаймиз. Шунинг учун биз “Ванкувер экспресс” газетаси мухаририяти билан келишган холда, дунёдаги энг сўнги диктаторлардан бири бўлган Ислом Каримов жиноятлари хақидаги ушбу фильмни газета биносидаги йиғинлар залида намоиш қиладиган бўлдик”, дейди хозирда Ванкувер шахрида яшаётган мустақил журналист, www.yangifikr.com сайтининг асосчиси Улуғбек Хайдаров.\nКўп ададли “Ванкувер экспресс” газетининг бош мухаррири Александ Кулешов Ўрта Осиёда, хусусан Ўзбекистонда бугун юз бераётган жараёнлардан яхши хабардор.\n“Улуғбек билан дастлаб кўришганимиздаёқ, хамкорликдаги ишларимиз нафақат Ўзбекистон балки Марказий Осиёни қамраб олиши кераклиги хақида келишиб олгандик. У хозирда газетага илова тарзида “Регистон” сахифасини бошқаряпти. Бу сахифа аллақачон ўз ўқувчиларини топган. Бугунгача Улуғбек томонидан Ўзбекистонда ишланган битта бадиий ва битта хужжатли фильмнинг намоиши ташкиллаштирилди ва бу намоишлар ванкуверликлар томонидан илиқ кутиб олинди. Ўйлайманки, 26 февралга мўлжалланган навбатдаги фильм намоиши хам аввалгилари каби мувафақият билан ўтади” дейди Александ Кулешов.\nНамойиш кунига ҳали анча вақт бўлсада, фильмни кўришга иштиёқмандлар хозирдан жойларни банд қилишаяпти. Улар орасида Марказий Осиё ва Россиялик муҳожирлар, бизнесменлар, талабалар ва оддий уй бекалари бор. Ўзбекистон Халқ Харакати ташкилотининг Канада бўлими аъзолари хам тўлиқ таркибда фильм намойишига келишларини билдиришди.\nЎХҲнинг раиси Ғайрат Холматовнинг айтишича, “Халқ нидоси” филмини кенг оммага кўрсатилиши – бу жуда хам мухим тадбир.\n“Улуғбек ака бу хақда ўртага фикр ташлаганида биз дархол қўллаб қуватладик. Дархақиқат, филмни кенг оммага кўрсатиш керак. Бундай маърифий тадбирлар диктаторларнинг асл қиёфасини жахонга намоиш қилади” деди Ғайрат Холматов.\n“Филмьни интернет орқали хам кўрдик. Бироқ уни томошабинлар орасида, қўпчилик бўлиб кўришнинг завқи бошқача бўлади албатда. Мен намоиш пайти, бошқа томошабинларнинг – ўзбекистонликлар ва бошқа мамлакатлик оддий томошабинларнинг реакциясини кўрмоқчиман. Чунки хозирда Каримов ёлғиз эмас, унинг Путин, Назарбоев, Рахмонов, Бердимухамедов каби маслакдошлари ва ишончли хамкорлари бор. “Халқ нидоси” филми айнан шунинг учун хам руслар, қозоқлар, тожиклар ва туркманлар учун хам қизиқарли деб ўйлайман” дейди ЎХҲнинг Канада бўлими фаоли Пирмуҳаммад Холмуҳаммад.\nФилм намойишидан сўнг, мехмонлар ва томошабинлар аввал ҳам бўлгани каби ўзбекча дастурхонга таклиф қилинади. Бир пиёла қайноқ ўзбек чойи устида филм хақида мунозаралар бўлиб ўтади.\nФилм намойишига Канада Оммавий ахборот вакиллари ҳам таклиф этилган.\nЗиё Ашур, Ванкуверлик мустакил журналист. ЎХҲ Канада бўлими аъзоси


Японияга нималар экспорт қилишимиз мумкин? - zarnews.uz\nЯпонияга нималар экспорт қилишимиз мумкин?\nМамлакатимизда Япония инвестицияси иштирокидаги 10 та ва 1 та тўлиқ япон капиталидаги корхона фаолият юритяпти.\nКорхоналар асосан нефтгаз, нефткимё ва кимё соҳалари, энергетика ускуналари, машинасозлик ва машинатехника маҳсулотлари ишлаб чиқариш, транспорт-логистика хизматлари кўрсатиш, савдо, туризм ва бошқа соҳаларга тўғри келади.\nБМТнинг статистика бюроси маълумотларига кўра, 2016 йилда Япониянинг жами импорти 606,9 миллиард долларни ташкил қилган. Аҳамиятлиси, Япония импортининг 25 миллион долларга яқини Ўзбекистон ҳисобига тўғри келади. Ушбу маҳсулотларнинг асосий қисмини нефть ва нефткимё, енгил саноат, озиқ-овқат, электротехника ва металлургия маҳсулотлари ташкил этади.\nХўш, биз-чи? Биз Японияга қандай маҳсулотларни экспорт қилсак самара беради?\nЎтказилган таҳлилларга кўра, Япония бозорига маҳаллий маҳсулотларни экспорт қилишни кенгайтириш имкониятлари мавжуд. Ўрганишларга кўра, Япония бозорига енгил саноат маҳсулотларини 530 миллион долларгача, кимё ва нефткимё саноатида 450, металлургияда 230, озиқ-овқат маҳсулотлари экспортини 210 миллион долларга етказишимиз мумкин. Бунинг учун ишлаб чиқаришни кенгайтириб, кучли маркетингни йўлга қўйишимиз, миллий маҳсулотларимизни намойиш этувчи кўргазма-ярмаркалар ташкил этиб, тадбиркорлар иштирокини таъминлаш, шунингдек, Токио шаҳрида доимий ишлайдиган савдо уйлари ва шоу-румлари ташкил этишимиз лозим. Маҳсулотларимизнинг рақобатбардошлигини ошириб уларнинг таннархини пасайтиришимиз ҳам экспорт салоҳиятимизни оширишга ёрдам беради.\nШуни алоҳида таъкидлаш керакки, Японияда импорт қилинадиган қишлоқ хўжалиги ва чорвачилик маҳсулотлари, жумладан, товуқ гўшти ва тухумнинг қадоғи ва маркировкасига жуда кучли санитар ва техник талаблар ўрнатилган. Бунда асосий эътибор маҳсулотнинг сифат кўрсаткичларига, хусусан, экологик софлиги, компонентлар миқдори, озуқавий хусусиятларига қаратилади. Мамлакатга қишлоқ хўжалиги маҳсулотлари олиб кирилаётгандаги умумий талаб карантин хизматларини маҳсулот олиб кирилаётганлиги тўғрисида олдиндан огоҳлантириш, текширувдан ўтиш ва импорт карантин сертификатини олиш ҳисобланади.\nТеглар: Экспорт Япония


“Шов-шув”ли чиқишлар таълим-тарбияга қандай таъсир қилади?\nКейинги пайтларда айрим интернет сайтлардаги бир қатор шов-шув ли чиқишларда юртимиз фарзандларига таълим-тарбия бераётган ўқитувчилар, таъбир жоиз бўлса, нишон га олинмоқда. Бу эса азалдан аждодларимиз отангдан улуғ деб уқтирган устозларга сайт ижодкорларининг маълум даражада муносабатини ҳам ифодалайди.\nАйрим сайтларда ўқитувчи-устозларни обрўсизлантиришга, айниқса, ўқувчиларнинг ўқитувчига бўлган ҳурматини пасайтиришга ҳисса қўшадиган шов-шув ли хабарлар кетма-кет тарқала бошлади. Улардан бирида уч-тўрт нафар ўқувчидан келиб тушган шикоят асосида юртимиздаги умумтаълим мактабларидан бирида ўрганиш ўтказилгани ҳақида ёзилган. Яъни шу мактабдаги ўқитувчи ўғил болалардан уч-тўрт нафар ўқувчининг сочини қайчилаб ташлаган ҳолати жойига бориб ўрганилгани, охир-оқибатда айбдор маънавият бўйича директор ўринбосари ўз ариза сига кўра ишдан бўшаб, яна икки ўқитувчи ҳам ҳайфсан олгани ҳақида бонг урилди. Мактаб ўқитувчиларининг, сочи билинар-билинмас қирқилган ўқувчининг далил сифатидаги суратларини кўриб, бу чиқишлар миллионлаб ўқувчиларнинг маънавиятига, тарбиясига, муаллимларнинг фикрига қандай таъсир қиларкан, деган савол бизни ўйлантириб қўйди.\nАна энди калталатиш учун огоҳлантириш маъносида озгина сочи, сайт мақоласида айтилганидек, билинар-билинмас қирқилган ( қайчилаб ташланган эмас) ўқувчилар ўзини ўқитувчилар олдида қандай ҳис этишини тасаввур қилинг. Шикоятлари бундай натижа берганидан сўнг улар нақ қаҳрамон га айланиб қолмадимикан? Бу ҳол бошқа ўқувчилар тарбиясида қандай акс-садо беради, деб ўйлайсиз? Шундай жазоланишлар ҳақида ўқиган баъзи ёшлар мактабларда ўқувчиларни тарбиялашга интилган устозлар устидан шикоят қилсак, ўқитувчилар бизга ғиринг демайдиган бўлади, деб ўйлашса-чи? Қай бир ўқувчи мактаб тартиб-қоидаларига бўйсуниб, устозларни ҳурмат қилиб, улардан билим олиш ўрнига уни тартибга чақирган ўқитувчини ҳуқуқимни поймол қиляпти , деб айблашга ўрганиши ҳеч гап эмас.\nИккинчи томондан, бу шов-шув лардан балки юраги шувиллаб қолган ўқитувчилар энди таълим масканларида ёшларни қандай қилиб тарбиялайди, уларга талабчан бўла оладими? Балки бошқаларни ҳам, айниқса, ўқитувчиларни (!) шу мазмундаги саволлар ташвишга солаётган бўлса, ажаб эмас. Ўйлайманки, бундай саволларга бефарқ қарасак, эртага бу бизга қимматга тушиши мумкин. Газета-журнал ўқиш-ўқитишдан деярли мосуво қилинаётган ҳамкасбларимиз, яъни устозлар эндиликда ота-оналар уларга ишониб топшириб қўйган фарзандларни тарбиялашдан ҳам қўрқиши, ўз ҳолига ташлаб қўйиши керак эмас. Мақолада тарбия мақсадида ўқувчиларнинг сочини билинар-билинмас қирқиб қўйган ўқитувчига ҳайфсан беришмоқчи бўлганида, у ўз аризасига биноан ишдан бўшагани ҳақида ёзилган. Ким билади, балки муаллимнинг ҳафсаласи пир бўлиб, барчасига қўл силтаб, ариза ёзиб қўя қолгандир.\nШу ўринда интернет тармоқларида, таъбир жоиз бўлса, кўпиртириб ёзиш, ўқитувчиларнинг суратларини айбдор каби илиб қўйиш даражасида муаммо жиддиймиди ўзи, деган савол туғилади. Агар у қадар жиддий бўлмаса, устозларни бунчалик изза қилиш ўринли бўлдимикан? Очиғи, устоз деган сўзга халкимизнинг ҳурмати ҳаққи, соч қирқиш важи билан муаллимларни изза қилишга озгина ийманишмаганлиги дилимизни оғритди. Бундай чиқишлар эса жамиятда ўқитувчиларнинг мавқеи, обрўсига ҳам озми-кўпми дахл қилмай қолмаса керак.\nШу ўринда энди оддий ҳаётга бир назар ташлаб кўрайлик. Дейлик, 25 ёшдан ошган барча эркак кишилардан ўқувчилик пайтларида шундай ҳолатлар бўлганми, деб сўрасангиз, кўпчилиги кулимсираб ҳа, шундан сўнг сочини олдириб келади-да , дейиши тайин. Хафа бўлганмисизлар? , десангиз, Йўқ, бунинг нимасига хафа бўлади, жулик бўлиб кетмасин, дейишган-да , дея суҳбат давомида ўқитувчиларни меҳр билан эслайдилар. Агар уларга нисбатан ҳам юқорида зикр қилинган каби муносабатда бўлинганида эҳтимол, минглаб ўқитувчилар кўпчилик олдида изза қилиниб, ишдан бўшатилиб, ҳайфсан лар ёғилган, ўқувчилар эса билим олиш, тартиб-интизомга риоя этиш ўрнига шикоятбозликни авж олдириб юборишган бўлишарди...\nПсихолог сифатида бола руҳияти нозик ва таъсирчан бўлиши, унинг тарбиясини тўғри йўналтириш зарурлигини айтишни истардим. Айниқса, уларни бу масалада адаштириб қўймаслигимиз шарт.\nМақолада ёзилганидек, дакки эшитиб, сочи кесиб ташланган бўлса ҳам ҳалигача сочини калталатмай юрган ҳолатга ҳам гувоҳ бўлдик деган жумлаларни сочи билинар-билинмас қирқилган болалардан бири (ёки баъзилари) ҳалигача сочини калталатмабди , деган мазмунда ифодаласа ҳам бўларди, албатта. Бўлим мудири билан 22 январь кунги суҳбатимизда, мудир ходим ишдан бўшатилганлиги хусусида лом-мим ҳам демаганди , каби жумлалар эса одамларнинг тўртинчи ҳокимият шу бўлса керак, деб ўйлашига бир туртки бўлар балки.\nБизнингча, интернет сайтларида шунчалик жар солиш шарт эмас эди. Мактабнинг ўзида устозлар ва ўқувчилар, ота-оналар билан суҳбатлашиш орқали ўртадаги тушунмовчилик бартараф этилса, ўқувчиларнинг тарбиясига ижобий таъсир қилармиди? Ҳалигача сочини калталатмай юрган ўқувчи ҳам ўша заҳотиёқ арзимаган бу далил дан воз кечиб, олтиндан қиммат вақтини билим ўрганишга сарфлаш ўзи учун фойдали эканини тушуниб қолармиди? Ва қачондир улар ҳам шўх бўлганмиз-да , деб эслашармиди. Ҳар ҳолда бир пайтлар устозларни изза қилганмиз, эсласак ўзимиздан уялиб кетамиз. Биз-ку бола эдик, ўша пайтда ҳайбаракаллачи акалар биздан кўра, ҳаётда оқ-қорани таниган одамлар эмасмиди , деб афсуслангандан кўра, самимий меҳр, кечиримлилик ҳисси устувор қолгани афзал.\nЭркак ўқитувчиларни умумтаълим мактабларига қайтариш ҳақида кўп бор айтилмоқда, бу борада аҳвол ижобий томонга ўзгараётгани ҳам бор гап. Ўқитувчиларнинг жамиятда обрўсини ошириш, уларнинг меҳнатини муносиб рағбатлантиришга алоҳида эътибор қаратилмоқда. Чунки буни ҳаётнинг ўзи тақозо қилмоқда. Юқоридаги каби шов-шув ли чиқишлар эса, айниқса, эркак ўқитувчиларни мактабда ишлаш фикридан қайтариб қўйиши мумкин. Бу яхши аломат эмас...\nСўзимнинг охирида айтмоқчи бўлганим, қадим Шарқда фарзанд тарбиясига ҳамиша жиддий қаралган. Фарзандларга, айниқса, ўғил болаларга талабчан ва қаттиққўл бўлишган. Ана шу талабчанлик ва қаттиққўллик меваси ўлароқ, ота-боболаримиз орасидан етишиб чиққан даҳолар дунёни лол қолдиришган.\nБиз-чи? Биз қай йўлни танлаяпмиз, азиз замондош?!\n10-умумтаълим мактаби психолог ўқитувчиси\nКиритилди: 09:50 11.02.2019. Ўқилди: 798 марта. Фикрлар сони: 0 та.


Янги тарих саҳифасида яна бир халқаро эътироф\nСўнгги йилларда мамлакатимизда инсон ҳуқуқ ва эркинликларини таъминланиш йўлида олиб борилаётган ислоҳотлар дунё ҳамжамияти томонидан эътироф этилмоқда. Жорий йилнинг 13 октябрь куни Янги Ўзбекистон тарихи саҳифасидан алоҳида жой олди. Сабаби, Ўзбекистон БМТ Инсон ҳуқуқлари Кенгашига аъзолик бўйича 169 давлатнинг яширин овоз бериш орқали ўтказилган сайловда ўз гуруҳидаги давлатлар орасида энг кўп овоз билан сайланди.\nТаъкидлаш жоиз, Президентимиз томонидан қабул қилинган «Ҳаракатлар стратегияси»га оид умумдавлат дастурида Ўзбекистоннинг БМТ Инсон ҳуқуқлари Кенгашига номзодини кўрсатиш вазифа қилиб қўйилган. Ва бу 2018 йил Женевада ўтган Инсон ҳуқуқлари бўйича кенгашнинг 37-сессияси кун тартибида акс этган эди.\n2020 йилга келиб, Ўзбекистон Республикаси инсон ҳуқуқлари бўйича 80 дан зиёд халқаро ҳужжатга, шу жумладан, Бирлашган Миллатлар Ташкилотининг 6 та асосий шартномаcи ва 4 та факультатив протоколларига тенг ҳуқуқли аъзо давлатга айланди.\nБМТ Инсон ҳуқуқлари бўйича Кенгаши инсон ҳуқуқлари борасида энг обрўли халқаро ташкилот эканини кўпчилик билса керак. Кенгаш дунёда умуминсоний ҳуқуқлар соҳасида барча масалаларни ва вазиятларни муҳокама қилиш ваколатига эга тузилмадир. Демак, Янги Ўзбекистон халқаро ҳамжамият томонидан яна бир карра эътироф этилди.\nҲаётимизга боқамиз ва бунинг баъзи жиҳатларини излаймиз:\nбиринчидан, миллий қонунчилик халқаро-ҳуқуқий стандартлар асосида инсон ҳуқуқлари ҳимояси тамойилларига уйғунлашмоқда;\nиккинчидан, инсон ҳуқуқларини ҳимоялашда замонавий мезонларга мос барқарор сиёсий тизим шаклланди;\nучинчидан, миллий қонунчилик ва ҳуқуқ муҳофазаси қилиш амалиётида ноёб модел ишлаб чиқилди.\nАниқроқ айтганда, «Инсон ҳуқуқлари бўйича Ўзбекистон Республикасининг Миллий стратегияси» тасдиқланди. Давлат бошқарувида шаффофлик, ҳисобдорлик ошди, коррупцияга қарши курашиш, болалар ва ёшлар ҳуқуқларини ҳимоя қилиш бўйича халқаро ташкилотлар билан очиқ ҳамкорлик олиб борилмоқда.\nЎзбекистон Республикаси Олий Мажлиси ҳузурида Инсон ҳуқуқлари соҳасида халқаро мажбуриятларга риоя этиш бўйича Парламент комиссияси тузилди. Миллий стратегия ва «Йўл харитаси» ижроси бўйича вазирлик ва идора раҳбарларининг ҳар чоракда ахборотини эшитиш ва танқидий муҳокама қилиш белгиланди.\nТаълимнинг барча бўғинларида «Инсон ҳуқуқлари», «Аёллар ҳуқуқлари» ва «Бола ҳуқуқлари» бўйича ўқув курслари, дарсликлар жорий этиш чоралари кўрилди.\nБуларнинг барчаси, Ўзбекистон Республикасининг иқтисодий, сиёсий, ҳуқуқий рейтинглар ва индекслардаги мавқеи ўсишига хизмат қилиши, шубҳасиз.


Мурожаатнома тарғиботи давом этмоқда | "Адолат" СДП\nШу кунларда мамлакатимизда кенг жамоатчилик Ўзбекистон Республикаси Президентининг Олий Мажлисга Мурожаатномасини атрофлича ўқиб-ўрганмоқда ва муҳокама қилмоқда. Барча учун дастуриламал вазифасини ўтайдиган мазкур ҳужжатнинг мазмун-моҳиятини тушунтириш ва тарғиб этишда “Адолат” СДП Наманган вилоят Кенгаши вакиллари фаол қатнашмоқдалар. Бу борада қатор ҳамкор ташкилотлар, жумладан, вилоят хотин-қизлар қўмитаси ҳамда “Оила” илмий-амалий маркази вилоят бошқармаси билан биргаликда олиб борилаётган ишлар диққатга сазовордир.\nКуни кеча ўтказилган тадбир ҳам Ўзбекистон Республикаси Президентининг Олий Мажлисга йўллаган Мурожаатномасига бағишланди. Партиямиз фаоллари “Оила” илмий-амалий маркази вилоят бошқармаси қошида ташкил этилган малака ошириш курси тингловчилари ҳузурида бўлишди. Бу ерда вилоятдаги элликка яқин маҳалла фуқаролар йиғинларининг хотин-қизлар масалалари бўйича мутахассислари таҳсил олмоқдалар.\nЎзбекистон “Адолат” СДП Наманган вилят Кенгаши раисининг ўринбосари Абдужаббор Нишонов, халқ депутатлари вилоят кенгашидаги “Адолат” СДП гуруҳи аъзоси Отабек Назаров ва бошқалар ҳар йили парламентга йўлланадиган Мурожаатнома жамият ҳаётида муҳим аҳамият касб этаётганини таъкидладилар. Мазкур ҳужжатда анъанага кўра ўтган йили ижтмоий-иқтисодий соҳаларда амалга оширилган ишлар сарҳисоб қилиниб, янги вазифалар белгиланди. Айниқса, 2020 йилнинг “Илм, маърифат ва рақамли иқтисодиётни ривожлантириш йили” деб эълон қилинганлиги барчага маъқул тушди.\nПрезидентимиз қайд этганидай, олдимизда Янги Ўзбекистонни барпо этиш вазифаси турибди. Бу борада “Жамият – ислоҳотлар ташаббускори” деган янги ғоя кундалик фаолиятимизга тобора чуқур кириб бораётгани эътиборга лойиқдир. Мурожаатномада айтилганидай, “Ислоҳотларнинг амалий натижадорлигини оширишда, жойларда янги ташаббусларни илгари суришда аҳолимизнинг янада фаолроқ, янада ташаббускор бўлишига эришмоғимиз лозим. Энг асосийси, бу ислоҳотлар натижасида халқимиз учун фаровон ва муносиб турмуш шароитини яратиб беришимиз керак. Одамларимиз етарли даромад топиши учун энг қулай бизнес ва инвестиция муҳитини шакллантириб, янги-янги корхоналар ва иш жойларини кўпайтиришимиз зарур. Бу ғоят долзарб ишларни ўзимиз қилмасак, ҳеч ким бизга четдан келиб қилиб бермайди”.\nМурожаатномада аёлларнинг жамиятдаги ролини янада ошириш, уларга қулай меҳнат ва яшаш шароитлари яратиш масаласига ҳам алоҳида эътибор қаратилган. Давлатимиз раҳбари таъкидлаганидай, 2020 йилда 5,5 минг нафар хотин-қизнинг кичик бизнес йўналишидаги лойиҳаларига 100 миллиард сўм миқдорида имтиёзли кредит берилади. Бунинг учун банкларга давлат бюджетидан ресурс ажратамиз. Бундан ташқари, 1 минг 576 нафар хотин-қизга янги уй-жойларга эга бўлиши учун бюджет ҳисобидан бошланғич бадал тўлаб берилади. Ижтимоий ҳимояга муҳтож опа-сингилларимизни Хотин-қизлар тадбиркорлик марказларида 5 та муҳим ташаббус доирасида қисқа ўқув курсларида ўқитиш ташкил этилади.\nКомила Жўраева, Наманган шаҳридаги “Заркент” маҳалла фуқаролар йиғинининг хотин-қизлар масалалари бўйича мутахассиси:\n– Барча ҳамкасбларим қатори мен ҳам ушбу тадбирдан катта таассурот олдим. Президентимизнинг Олий Мажлисга Мурожаатномаси жамият ҳаётида катта воқеа бўлганлигига яна бир бор ишонч ҳосил қилдик. Биз ҳар куни аҳоли вакиллари билан учрашамиз, уларнинг ҳаёти ва фаолиятини ўрганамиз. Албатта, шу жараёнда юртимизда рўй бераётган янгиликлардан одамларни воқиф этамиз. Бугун бизга етказилган маълумотлардан фаолиятимизда кенг фойдаланишга ҳаракат қиламиз.


Пластик картадан бошқа пластик картага пул ўтказиш йўлга қўйилди\nДобавлено: 05.07.2016, 10:47\nЎзбекистон банкларининг онлайн пластик картасидаги пулни бошқа пластик картага ўтказишнинг янги имконияти пайдо бўлди, деб хабар берди “Сlick.uz” нашри.\nАйни пайтда бу имконият АТБ “Алоқабанк” ва АТБ “Агробанк” онлайн карталарида мавжуд. Пластик карталар орқали пул ўтказмаларини амалга ошириш ишлари Ўзбекистонда мавжуд бўлган банклар ўртасидаги ҳамкорлик аста-секинлик билан кенгайтириб борилади.\nCLICK фойдаланувчиларига қулайлик яратиш мақсадида картадаги пулни бошқа картага ўтказаётганда қабул қилувчининг пластик картаси рақами ёки телефон рақами кўрсатилади. Пул ўтказиш CLICK тизимида рўйхатдан ўтгандан кейингина амалга оширилади.\nПулни ўтказиш қуйидаги USSD-командасидан кейин амалга ошади:\n*880*карта рақами*пул миқдори#\n*880*3*телефон рақами*пул миқдори#\nТелефон рақамига пул ўтказилаётганда албатта оператор коди кўрсатилиб, у CLICK тизимида рўйхатдан ўтган бўлиши лозим (масалан, 90ХХХХХХХ).\nЯқин кунларда бу имконият илова орқали ҳам амалга оширилади.\nКартадан картага пул ўтказилаётганда жўнатувчининг пластик картасидан пул миқдорига қараб, 2% хизмат ҳақи олинади.


Ўзбекистон Осиё Кубогини ғалаба билан бошлади » Yangiliklar agregatori - OXO.UZ\nЎзбекистон терма жамоаси Осиё Кубогини Уммонга қарши ўйин билан бошлади.\nЎта қийин кечган учрашув ўзбекистонликларнинг 2:1 ҳисобидаги ғалабаси билан якунланди. Ўйиннинг биринчи бўлимида терма жамоа сардори Одил Аҳмедов жарима зарбасидан ҳисобни очганди.\nЎйин давомида ҳужумда фаолроқ ҳаракат қилган уммонликлар 72-дақиқада ҳисобни тенглаштиришди, захирадан ўйинга қўшилган Муҳсин Ал-Ҳассаний қарши ҳужумда гол урди.\nЛекин Эктор Купернинг ўз вақтида амалга оширган ўзгартиришлари самара берди, ўтказилган голдан кейин майдонга туширилган Икром Алибоев ва Элдор Шомуродов комбинацияси гол билан якунланди - 2:1. Ўйин охирида ўзбекистонликлар ҳимоячиси Егор Кримецга қўполлиги учун қизил карточка кўрсатилди.\nБу ғалабадан кейин Ўзбекистон гуруҳдан чиқиш имкониятларини яхшилади. Гуруҳдаги иккинчи учрашувда Япония Туркманистонни мағлуб этганди (2:1). Иккинчи турда Ўзбекистон Туркманистонга қарши ўйнайди.\nГоллар: Одил Аҳмедов (34), Шомуродов (85) – Муҳсин (72)\nЎзбекистон: Игнатий Нестеров, Акмал Шораҳмедов, Анзур Исмаилов, Сардор Рашидов (Достон Ҳамдамов, 59), Одил Аҳмедов, Жалолиддин Машарипов (Икромжон Алибоев, 79), Олег Зотеев, Егор Кримец, Отабек Шукуров, Жавоҳир Сидиқов, Марат Бикмаев (Элдор Шомуродов, 83).\nУммон: Аммар Ар-Рушайдий, Холид Ал-Баракий, Саад Ал-Муҳайний, Муҳаммад Ал-Мусалламий, Жамил Ал-Яҳмадий (Салоҳ ал-Яҳёий, 86), Ҳариб Ал Саъдий, Али Ал-Бусайдий, Муҳсин Ал-Ҳолдий (Муҳаммад Ал Ҳассаний, 86), Аҳмад Ал-Маҳажрий, Холид Ал-Ҳажрий (Муҳсин ал-Ҳассаний, 67), Роид Иброҳим Солиҳ.\nОгоҳлантиришлар: Жалолиддин Машарипов (29), Игнатий Нестеров (58)\nҚизил карточка: Егор Кримец (90+2).\nЎзбекистон терма жамоаси Уммонни фақат бир марта мағлуб этган\nЎзбекистон Қатар дарвозасига жавобсиз 2 та гол уриб, ғалабага эришди\nОдил Аҳмедов: «Ўйин давомида кўплаб камчиликларга йўл қўйдик»\n«Бу нарса менга уят». АҚШда 17 йил яшаган актёр Баҳром Матчонов Америкада бирорта фильмда суратга\nҚулай ва тежамкор «Ақлли ҳисоблагичлар». Унинг афзаллиги нимада?\nРежиссёр Юсуф Розиқовнинг оналар ҳақидаги фильми «Кинотавр» кинофестивали ҳакамларини йиғлатди\nПрезидент: Ислом цивилизацияси маркази илмий фундаментал база бўлиши лозим\n«Ўзбекистон темир йўллари» Арисдаги портлаш муносабати билан айрим йўналишларда поездлар ҳаракатини вақтинча тўхтатди\nЕХҲТ бош котиби Ўзбекистонда очиқлик сиёсати давом этишига умид билдирди


Украинадан бир томонлама мустақиллигини эълон қилган Донецк Халқ Республикасига қарашли икки аҳоли пункти Украина армияси томонидан оғир қуроллар билан нишонга олингани маълум қилинди.\nДонецк мери Алексей Кулемзи ўзининг Telegram каналида баёнот эълон қилиб, Украина армияси бўлинмалари Донецкнинг ғарбий чеккасидаги Старомиҳайловка ва Трудове қишлоқларини оғир қуроллар билан ўққа тутганини маълум қилди.\nБаёнотда "Старомиҳайловка соат 16.40 да яна бир бор Украина қуролли кучларининг нишонига айланди. Украина армияси бўлинмалари Петровский туманидаги Трудове қишлоғини ҳам оғир қуроллар билан қайта нишонга олган", дейилган.\nУкраина 2014 йил апрелида Киевдан бир томонлама мустақиллик эълон қилган Донецк ва Луганск халқ республикаларига қарши ҳарбий операция бошлаган эди. БМТ маълумотларига кўра, ҳозиргача минтақадаги можароларда 13 мингдан ортиқ одам ҳалок бўлган.\n2020 йилнинг 27 июлида Киев маъмурияти ҳамда Донецк ва Луганск халқ республикалари минтақада ўт очишни тўхтатиш бўйича қўшимча чора-тадбирлар тўғрисида келишиб олган эдилар.\nКелишувга мувофиқ, ҳар икки томоннинг кўрсатмалари билан Донбассда тўлиқ ва кенг қамровли ўт очишни тўхтатиш тартиби кучга кирган. Бироқ Украина армияси томонидан уюштирилган ҳужумлар туфайли минтақадаги кескинлик яна кучайди.\nКиритилди: 17:49 03.12.2021. Ўқилди: 5121 марта. Фикрлар сони: 4 та.


БМТ Беларусда ушлаганганлар калтаклангани борасида юзлаб далилларга эга\nБМТ экспертларида Беларусда президентлик сайловларидан кейин ушланган одамлар билан шафқатсиз муносабатда бўлиш ва калтаклаш ҳолатлари акс этган 450та ҳужжат борлиги маълум қилинди.\nБу ҳақда 1 сентябр куни БМТнинг инсон ҳуқуқлари бўйича Олий комиссарлииги Бошқармаси сайтига жойлаштирилган хабарда маълум қилинган. БМТ экспертларининг таъкидлашларича, аёллар ва болаларга нисбатан зўрлик, жумладан жинсий зўравонлик ва резина таёқлар билан зўрлаш тўғрисидаги далиллар бор.\nЯна, Беларусда камида олти кишининг қаердалиги ва уларнинг саломатлиги қариндошларига маълум эмаслиги таъкидланади.\nБМТ мамлакат расмийларига мурожаат қилиб, ушланганларни қийноққа солиш тўхатилиши, ҳамда ҳибсга олинган намойишчиларни калтаклаган ва хўрлаган милиция ходимларини жавобгарликка тортишга чақирди. "Қийноқлардан халос бўлиш – жуда муҳим бўлган инсон ҳуқуқларидан биридир, бу ҳуқуқларни ҳар қандай вазиятда ҳам чеклаб ёки тўхтатиб бўлмайди", – дея таъкидлайди БМТ.\nБеларусда бўлиб ўтган президентлик сайловларининг расмий натижаларига қарши оммавий норозиликларнинг биринчи кунида куч ишлатиш салоҳиятига эга идора ходимлари сув сепувчи мослама, шовқинли граната, резина ўқлар ва бошқа махсус воситаларни ишлатган ҳолда акцияларни шафқатсизларча тарқатди. Уч кун мобайнида, 9 августдан 11 августга қадар 7 мингга яқин киши ушланди, юзлаб одамлар зиён кўрди. Норозиликлар вақтида бир неча киши ҳалок бўлди. Ушлаганларнинг кўпчилиги СИЗОдаги қийноқлар ва ҳақоратлар ҳақида гапириб беришди.\nҲозирча, "Интерфакс"нинг таъкидлашича, куч ишлатиш факти бўйича ҳуқуқ тартибот идоралари ходимларига нисбатан жиноий иш очилгани маълум эмас.


ИнтерФУТБОЛ :: Ўзбекистон U-19 терма жамоаси Тошкентда ўқув-машғулотлар йиғинини ўтказади\nЎзбекистон U-19 терма жамоаси Тошкентда ўқув-машғулотлар йиғинини ўтказади\nАлександр Мочинов бош мураббийлигидаги Ўзбекистон U-19 терма жамоаси шу йилнинг 21–31 октябрь кунлари Тошкент шаҳрида ўқув-машғулотлар йиғинини ўтказади.\nМазкур йиғин Ўзбекистон U-19 термаси учун Осиё чемпионати саралаш босқичи ўйинларига сўнгги тайёргарлик вазифасини ўтайди. Ўқув-машғулотлар йиғини давомида Ўзбекистон ёшлар термаси БАА U-19 термасига қарши иккита ўртоқлик ўйини ўтказади. Учрашувлар 23 ва 25 октябрь кунлари бўлиб ўтади.\nБундан ташқари, йиғин доирасида жисмоний ва назарий машғулотлар ўтказилиши кўзда тутилган. Шу орқали футболчиларнинг функционал тайёргарлиги текшириб олинади. Бош мураббий ўқув-машғулотлар йиғинга жами 23 нафар футболчини таклиф қилди. Қуйида улар билан танишиш мумкин.\nДарвозабонлар: Умиджон Эргашев (“Насаф”), Жавоҳир Қиличев (“Бунёдкор”), Обиджон Толипов (“Бунёдкор”);\nҲимоячилар: Иброҳим Йўлдошев (“Пахтакор”), Абубакир Мўйдинов (“Бунёдкор”), Нодир Куйбаков (“Сўғдиёна”), Жасур Раҳимов (“Пахтакор”), Шаҳзод Мирҳосилов (“Бунёдкор”), Дилшод Саидов (“Насаф”);\nЯрим ҳимоячилар: Суҳроб Иззатов (“Бунёдкор”), Асадбек Собиржонов (“Пахтакор”), Расул Йўлдошев (“Бунёдкор”), Акмал Мозговой (“Насаф”), Бобиржон Асқаров (“Пахтакор”), Аббос Жумақулов (“Цементчи”), Алишер Салимов (“НБУ-Осиё”), Шоҳрухбек Абдураҳмонов (“НБУ-Осиё”), Хасан Йўлдошев (“Бунёдкор”), Шаҳбоз Умаров (“Олмалиқ”);\nҲужумчилар: Жаҳонгирбек Абдусаломов (“Бунёдкор”), Санжар Зокиров (“Цементчи”), Ислом Кенжабоев (“Насаф”), Маҳмуджон Қудратуллаев (“Пахтакор”).\nҚайд этиш жоиз, 16–19 октябрь кунлари Қатарнинг Доҳа шаҳрида ўқув-машғулотлар йиғинини ўтказган Ўзбекистон U-19 терма жамоаси бугун, 20 октябрь соат 06:45 да Тошкент шаҳрига учиб келди.\nАлександр Мочинов шогирдлари Доҳа шаҳрида ўтказилган йиғин давомида Қатар ёшларига қарши ўртоқлик учрашувида майдонга тушиб, 4:2 ҳисобида ғалаба қозонди. Терма жамоа бош мураббийи ушбу ўртоқлик учрашуви орқали Тожикистонда бўлиб ўтадиган Осиё чемпионати саралаш баҳслари олдидан терма жамоага чақирилган футболчиларни яна бир бор синовдан ўтказди.\n“Бундай учрашувлар ва йиғинларни ташкил этишда ёрдам бераётгани учун ЎФФ раҳбариятига миннатдорчилик билдираман”, – деди Александр Мочинов ЎФФ матбуот хизматига. “Бу учрашувлар футболчиларнинг жисмоний ҳолатини яна бир бор текшириш учун ажойиб имкониятдир. “Қатар сингари Осиёнинг етакчи ва кучли жамоаларига қарши ўйинлар орқали биз саралаш баҳсларига муносиб тайёргарлик кўришни режалаштирганмиз. Учрашув жуда қизиқарли ҳамда кескин тарзда кечди. Ғалаба ва иштиёқ учун футболчиларга раҳмат. Шунингдек, яратилган шароитлар учун Қатар Футбол Уюшмасига ташаккур билдирмоқчиман”.\nМаълумот учун, шу йилнинг 30 октябрь – 8 ноябрь кунлари U-19 Осиё чемпионатига саралаш босқичи ўйинлари ўтказилади. “B” гуруҳидан ўрин олган Ўзбекистон ёшлар терма жамоаси ОЧ йўлланмаси учун мезбон Тожикистон, Шри-Ланка, Бангладеш ва Мальдив оролларига қарши майдонга тушади.\n21:59 ЕЧЛ. «Реал» - ЦСКА, «Виктория» - «Рома»: таркиблар (0)\n19:37 Винченцо Монтелла: «Гаттузонинг мени айблаши нотўғри бўлди» (0)\n18:43 «Арсенал» Озилнинг хизматларидан воз кечишга тайёр (0)\n17:30 Ўзбекистон Олимпия терма жамоаси Тошкентда йиғин ўтказади (0)\n17:20 Клублар ўртасидаги ЖЧ ва ЖЧ-2022 бўйича овоз бериш жараёни бўлиб ўтди (0)\n17:15 Одриосола: «Реал» - ҳамма бир-бирини ҳурмат қиладиган катта оила» (0)\n16:48 Эусебио Ди Франческога охирги имконият (0)\n16:47 «Арсенал» ва «Ливерпуль» Дембелега учун курашишади (0)\n16:13 Эден Азар: «Бир кун «Челси»дан аниқ кетаман» (0)\n15:20 Бундеслига фаворити - «ўжар тойчоқлар» (0)\n15:03 «Милан» «Сампдория» ҳужумчисини ўз сафига қўшиб олмоқчи (0)\n14:53 Сантьяго Солари: «Ҳар учрашувда бор кучимиз билан ўйнашга ҳаракат қиламиз» (0)\n14:36 «Сариқ сув ости кемаси»да ўзгариш (0)\n13:37 «Милан» Виллианни ўз сафига қўшиб олмоқчи (0)\n12:44 «Ливерпуль»га Паскаль Гросс керак (0)\n11:36 «Бавария» ўз таркибини франциялик футболчилар билан кучайтирмоқчи (0)\n11:00 Меҳнат ортидан келган бойлик… (0)\n10:44 «Барселона» де Йонг учун энг яхши вариант, аммо...» (0)\n09:57 «БИЗ ШУ ЕРДАМИЗ. ЎЗБЕКИСТОН» (0)\n09:29 «МЮ» Поль Погбани сотиш ниятида эмас (0)\n08:54 «Тоттенхэм» янги стадионининг очилиши яна ортга сурилади (0)\n07:55 ЕЧЛ: «Наполи» қаршисида қизил чироқ! Ёхуд кечаги ўйинлар ва гуруҳлардаги ҳолат (0)\n07:15 Жавоҳир Сидиқов: «Қўқонда шароитлар доим яхши бўлган» (0)


«Ўзбекистонда 2021 йил охирига қадар коронавирусга қарши вакцина олувчиларнинг 80 фоизи эмланади» — Беҳзод Мусаев - Daryo\n14:26, 22.10.2021 19667\nЎзбекистонда 2021 йил якунигача коронавирусга қарши вакцина олувчи аҳоли қатламининг 80 фоизгача қисмини эмлаш мақсад қилинган. Бу ҳақда бош вазир ўринбосари Беҳзод Мусаев 21 октябрь куни Халқаро медиа-холлда бўлиб ўтган очиқ мулоқотда маълум қилди, деб хабар беради ССВ матбуот хизмати.\nОчиқ мулоқотда бош вазири ўринбосари Беҳзод Мусаев кейинги беш йилда Ўзбекистонда ижтимоий соҳада амалга оширилган ислоҳотлар билан бир қаторда, коронавирусга қарши кураш борасида олиб борилаётган ишлар ҳамда келгусидаги режалар ҳақида ҳам тўхталиб ўтган.\n«Коронавирусга қарши курашишнинг бирдан бир оқилона йўли — аҳолини эмлаш. Буни фуқароларимиз ҳам англаб етмоқда. Ҳозир қайси поликлиникага борманг, бир неча турдаги вакцинанинг исталгани билан бепул эмланишингиз мумкин. Мамлакатимизда ихтиёрий равишда вакцина оладиган 12 ёшдан юқори болалардан ташқари, 21 миллиондан зиёд юртдошимиз эмланиши кўзда тутилган. Ҳозиргача шулардан 60 фоизи вакцинанинг биринчи дозасини олди. Йил якунигача вакцина олувчи аҳоли қатламининг 80 фоизгача қисмини эмлаш билан қамраб олишни ўз олдимизга мақсад қилиб қўйганмиз. Бу дунё давлатлари ўртасида юқори кўрсаткич ҳисобланади», — дейди Мусаев.\nЭслатиб ўтамиз, коронавирус пандемиясига қарши курашиш ва вакцина сотиб олиш учун учун 2021 йил давлат бюджетида 3 триллион сўм захира шакллантирилган эди. Айни пайтда ушбу маблағ тўлиқ ўзлаштирилган. Олий Мажлис Қонунчилик палатасининг 14 октябрь куни бўлиб ўтган йиғилишида коронавирусга қарши курашиш ва вакциналар сотиб олиш учун қўшимча 1,3 триллион сўм ажратилгани маълум қилинди. Ўзбекистонда 28 сентябрдан 12 ёшдан катта болаларни ҳам коронавирусга қарши Pfizer вакцинаси билан ихтиёрий равишда эмлашга рухсат берилган.\nМавзуга доир: «Ҳатто вафот этган одамга эмланганлик хабари келиши кузатилмоқда». ССВ эмланганлик ҳақида SMS-хабар келишидаги хатоликлар юзасидан изоҳ берди\n13:36, 21.11.2021 132345\n22:56, 15.11.2021 115899\n16:52, 02.12.2021 117828\n20:39 Бугун 204\n20:24 Бугун 1070\n20:08 Бугун 2608\n20:03 Бугун 2504


06.12.2018 06.12.2018 sasamafo\nЭшик гичирлайди нохушгина гох… Уни мехмон эмас, шамол уйготган.\nСассиз нидоларни босса хам хазон- Кушларга барибир. Миллати ноаник чутир бир маълун Тождорлик даъвосин килмокда бу кун, Нойиблар шундан хам ризк излаб дилхун… Сотилмаган киминг колди, Туркистон! Куймаябди юрагимда гам Сенда мен йук, менда сен сал кам Келмаслигинг билиб турсам хам Кутмокдаман ёнгир остида. Ёмгир ёгар юракни эзиб, Бу дилдаги армонни сезиб. Корайди хаёл… Дунёнинг домидан булолмай халос. Дайди ит бошига хумо кунибди… Дунёнинг ишлари гохо ажибдир, Энди у шох эрур,амри вожибдир.\nЛатофатли диёр, дилкаш ёрдин жудо, Чул багрида ёлгиз узим ойга хамро, Умидларим кумдек тузиб берар садо… Кел, эй такдир, сенга колди энг сунгги суз.\nСен хам мен лайлай кор хакида шеърлар туплами булмагин нодон, Йул берсанг-йулингда абад колурлар.\nКадрингизни уйламадик, билмадик, Орияти барбод каро ер булдик. Бир туда кизил ит турди кошида, Юрса — юрди, хурса-хурди кошида. Баъзида хак суз учун хам ёгдирурлар таъналар, Таъналарни таъна айлаб таънадин кулса гунох.\nУмрим мехнат билан утди, утди халол, Угри подшо булди, бу юрт топди завол, Конимизни суриб ётар билмай увол… Менга таъна килиб киприк кокма, болам. Хужанг хам шайтон, Хатто ер ютмокдан хазар килган жон- Ифлос кулларингни узатма менга. Соя деб суяндинг кимларга аммо- Барчаси халк каргишига мубтало, Сен шулардан мукофот тилаган гадо… Аллохнинг сояси эмас хукмдор. Сояларга, тугри, таъзимкор узинг, Шу билан мул булди пул, нону-тузинг, Аммо чалгитмагин узгалар кузин… Аллохнинг сояси эмас хукмдор.\nВы даже можете найти фильмы и скачать их. Эй ожиза, эхтимол, бу кулгудир, Лек олималик лайлай кор хакида шеърлар туплами шудир!\nКуз ёшин тукади тунларга, Гуллари буялмиш хунларга, Ким солмиш уни лайлай кор хакида шеърлар туплами кунларга… Турмуши махолга айланди. Бешафкат, беимон, мунофик, айёр, Неки иллат булса-барчаси бисёр… Элга эълон этиб узин хукмдор- Хайкаллар юрибди Узбекистонда. Тиник-тиник хаволардай туйгуларим- Тиник тортиб тулди тиник наволарга. Бошкалар кузлайди узганинг молин.\nСени узим эмас кузим согинар Сомондай саргайган юзим согинар Келмасанг бахорим дилим согинар Кел жоним келакол туним согинар Рухингни куксимга тумордек осиб Адолат юлдузин излаб кетибман, Не килай этмаган булса у насиб… Билмам, кайдан кетиб, кайга етибман….\nГохи тун тинмас хаёл излаб адолат юлдузин, Этмагай такдир насиб гар беомон ёндирмаса. Бу ер хайкалзорми ёки кабристон- Кушларга барибир. Калбим хамон урмокда тугён… Шуни кутганмидинг мендан онажон? Элин сотган-элбошиман дер булди, Уз тилини билмас каро ер булди, Айил тортабилмас эр не эр булди, Кандай узар экан узбекнинг оти…. Узимизча эр булдик, Куча кездик.\nАгния к записи Лайлай кор хакида шеърлар туплами


Бу меҳмонхона эмас, бу ядро урушида миллиардерлар учун паноҳгоҳ\n18:03 / 06.01.2018\n"Оппидум" (Oppidum) ҳашаматли бункери 30 минг квадрат метр майдонни эгаллайди ҳамда Прагадан унча узоқ бўлмаган ердаги собиқ ҳарбий база ҳудудида жойлашган, деб ёзмоқда Mirror.\n"Оппидум" миллиардерлар учун энг катта хусусий бункер (паноҳгоҳ) ҳисобланади. Икки даражали гигант базада яшовчилар сунъий ҳовуз ва спа-салон, ичимликлар сақланадиган ертўла, кинотеатр, кутубхонадан фойдаланишлари мумкин ҳамда ҳаттоки қуёшли кунга ўхшаш эффект берувчи боғда сайр қилиш имконига эгалар.\nТашриф буюрувчиларга таклиф этилувчи бошқа опциялар – мажлислар зали, тиббий ва жарроҳлик хоналари, бир йиллик захирага эга ичимликлар сақланадиган ертўла ва ташқи дунё билан мулоқот қилиш қурилмаларига эга бошқарув маркази.\nПаноҳгоҳда яшириниш учун хоналар 33 минг доллардан 261 минг долларга қадар туради. Бункер ҳаммаси бўлиб беш минг кишини ўз бағрига сиғдириши мумкин.\nПаноҳгоҳ жаҳондаги энг нуфузли ва бой одамларга хизмат қилишга шай, бу кадрлар улар ядро уруши юз берадиган бўлса, қандай қилиб омон қолиши ҳақида тасаввур беради.\nЕрости паноҳгоҳлар учун талаб ядро уруши билан боғлиқ хавотирлар фонида ошиб бормоқда, сабаби Шимолий Корея ўзининг қуролланиш дастурини мустаҳкамлаш ниятида.\nЧехиялик ишбилармон Якуб Забразилнинг иддао этишича, бу паноҳгоҳдаги жой учун талаб ҳозирдан бор.\n"Оппидум" бункерининг қурилиши 1984 йилда, «Совуқ уруш» даврида бошланган бўлиб, ўн йил давом этган.\n20:10 / 14.01.2018\nПрагада десантчи аёл ва бола устига тушди\n20:55 / 23.09.2017\nАнглияда ядровий урушдан ҳимояловчи ташландиқ бункер топилди\n19:42 / 24.11.2016